Sering Dijodohkan, Iqbal Zulkefli Takut Nak Rapat Dengan Wanita

Sebelum ini hangat diperkatakan apabila usahawan sensasi, Iqbal Zulkefli memuat naik gambarnya dengan pelakon meningkat naik, Wafariena Roslan di Instagram.

Baru-baru ini, perkongsian Iqbal sekali lagi menjadi perhatian apabila memuat naik video menyambut ulang tahun kelahiran sahabat baiknya yang bernama Erysha Emyra merupakan anak kepada pelakon veteran terkenal, Datin Seri Noniswara.

BACA: Iqbal Zulkefli Sambut Hari Jadi Anak Datin Seri Noniswara, Netizen Kata Baru Sepadan

Perkongsian Iqbal itu mendapat pelbagai reaksi daripada netizen yang berpendapat Iqbal dan Erysha dilihat sesuai untuk menjadi pasangan serta mendoakan agar mereka dijodohkan.

Bagaimanapun, menerusi satu perkongsian Iqbal berkata dia tidak mampu memberi penjelasan mengenai perkara itu kerana menghormati Erysha sebagai sahabat sertta ibu gadis berkenaan juga baik dengan dirinya.

“Setiap kali pertanyaan, persoalan ketika nama saya disebut, biasanya pasti ada jawapan. Tetapi, untuk kali ini, saya tidak menghuraikan panjang kerana mengormati Erysha sebagai sahabat. Ibu Erysha, Datin Sri Noniswara sangat baik dengan saya,”tulisnya.

Dalam pada itu, Iqbal mengakui takut untuk mendekati dan rapat dengan wanita dek kerana sering dijodohkan setiap kali memuat naik gambar atau video bersama di media sosial.

Malah, Iqbal berkata dia juga bimbang jika ‘dicop’ sebagai lelaki yang suka menganggu wanita serta memohon maaf kerana ianya bukan berada dalam kawalannya.

“Semakin hari, saya jadi takut untuk rapat dengan wanita, takutkan ada yang rasa terganggu menjadi gosip. Risaukan orang mendekati saya tiada privasi. Bimbang orang cop saya lelaki yang suka ganggu wanita bahkan mencari publisiti dengan menempel wanita,” tulisnya.


Adira Nafi Bercerai, Masih Bahagia Dengan Datuk Red

Baru-baru ini hangat diperkatakan mengenai penyanyi Adira Suhaimi didakwa sudah bergelar ibu tunggal selepas tular video mengatakan dia sudah bercerai dengan suaminya, Datuk Seri Adnan Abu.

Menerusi satu perkongsian di Insta Story, Adira menegaskan dia masih lagi isteri kepada Adnan atau lebih mesra disapa Datuk Red dan rumah tangganya masih bahagia.

Dalam video dikongsikan itu, Adira turut meminta peminatnya supaya tidak tertipu dengan dakwaan palsu itu serta mengatakan mungkin individu tersebut berbuat demikian untuk mendapatkan followers.

“Akaun palsu, jangan tertipu. Tak payah follow. Mungkin dia nak followers sahaja itu. Alhamdulillah saya masih lagi dengan suami. Masih sayang lagi,” katanya.

Sementara itu, menerusi satu lagi perkongsian di Insta Story, Adira ada memuat naik video sedang duduk semeja dengan suaminya sambil menikmati minuman.

Adira bernikah dengan seorang ahli perniagaan, Datuk Seri Adnan Abu atau Datuk Red pada 3 Disember 2015 di Songkhla, Thailand. Pasangan itu dikurniakan empat cahaya mata, Anggrek, 5, Asan, 4, Anggun, 3 dan Ayub, dua bulan.


“Saya Percaya Segala Kecaman Netizen Adalah Takdir Yang Tertulis Oleh Allah..” – Syifa Melvin

Minggu lalu, berlangsungnya majlis pernikahan personaliti media sosial, Syifa Melvin bersama kekasih hatinya, pemain bola sepak Johor Darul Takzim (JDT), Safawi Rasid.

Sepatutnya netizen gembira dengan berita perkahwinan pasangan itu, namun lain terjadi apabila Syifa dikecam oleh netizen susulan perkahwinannya dengan Safawi.

BACA: Netizen Puji Majlis Bertandang Syifa Melvin, Safawi Rasid ‘Simple’ & Sederhana

Memetik Astro Gempak, Syifa menganggap orang ramai tidak mengenali siapa sebenarnya dirinya. Kata Syifa lagi, kecaman diterima adalah takdir yang tertulis daripada Allah serta dia sudah bersedia dengan hentaman daripada netizen.

“Pada Syifa mereka yang bercakap buruk itu tidak kenal pun saya dan keluarga, mereka sendiri pun tak tahu apa yang mereka cakap.

“Bagi saya, bila berlaku perkara tersebut ia membuat saya kembali berfikir pada satu perkara yang telah saya tetapkan di fikiran iaitu takdir yang sudah tertulis untuk saya bernikah pada 28 November lalu, itu membuatkan saya lebih tenang.

“Saya sudah bersedia dengan kecaman netizen. Saya percaya segala kecaman, caci maki dan hentaman daripada netizen semua itu adalah takdir yang tertulis oleh Allah untuk saya hadapi semua ini.

“Dengan mengingat kembali takdir Allah, apa pun rasa macam terharu, sedih dan bangga, saya pasti ini semua ada hikmah. Allah sudah merancang segalanya yang terbaik untuk saya,” katanya.

Dalam pada itu, Syifa berkata dia tidak kisah jika netizen mahu terus mengecam dirinya kerana baginya itu yang memberi ketenangan dalam jiwanya.

“Apa orang cakap biarlah, lebih banyak orang caci maki saya, lebih ramai burukkan nama saya, itu yang memberi ketenangan dalm hati saya. Jadi untuk mereka nak berkata buruk silakan lah, hikmah itu ada pada saya,” katanya.


“Tom Banyak Bantu, Selamatkan Aku Dari Menghisap Balik Benda Tak Elok” – Fuad

Baru-baru ini, peserta Gegar Vaganza musim kesembilan (GV9), Fuad Rahman mengaku menjalin hubungan cinta dengan peserta GV9 iaitu Tom.

Menerusi satu perkongsian video di Facebook, Fuad menjelaskan Tom bukan punca dia dan isterinya bercerai sebaliknya dia dan isterinya, Siti Zulaiha sepakat berpisah secara baik dan kini dalam proses perceraian.

“Aku nak jelaskan, penceraian ini tiada kena mengena dengan Tom. Takdir kami bertemu semula, aku dalam keadaan susah ketika dalam GV9.. orang yang ramai tahu status aku masa tu.

“Aku kalau boleh nak selamatkan (rumah tangga), tapi isteri pun dah tak nak jumpa. Aku tetap kawan dengan dia tapi tak rapat,” katanya.

Menurut Fuad lagi, Tom antara individu yang banyak memberi kekuatan kepadanya serta menyelamatkannya daripada terjebak dalam penyalahgunaan dadah.

“Aku bukan kuat sangat.. mujur ada orang macam ibu aku.. Tom di sisi. Orang sekeliling yang aku campur, bukan budak-budak baik. Tapi aku tak pernah buang kawan, walaupun dorang penagih ke tetap kawan aku, mereka manusia, hamba Allah.

“Aku tak paksa korang, suka ke tak suka ke.. tu hak masing-masing. Pengaruh orang sekeliling boleh buat berubah la macam aku sekarang, kira alhamdulillah la.

“Cuba nak bagitahu.. dia (Tom) banyak membantu saya. Selalu berada di sisi aku, selamatkan aku daripada menghisap balik benda-benda tak elok, buat perangai merepek, solat jaga, setakat ni alhamdulillah,” katanya.

Terdahulu, Fuad berkata cintanya berputik kembali kepada bekas kekasihnya itu sejak minggu kedua bersama GV9 dan meluahkan perasaannya pada Tom dua minggu lalu.

Fuad berkata dia mahu menebus kesilapannya sebelum ini kerana meninggalkan penyanyi itu dan akan menjaga perhubungan mereka serta merancang untuk berkahwin.


Berpelukan Dengan Fuad Rahman, Tom Akui Jahil Agama

Susulan gambarnya berpelukan dengan kekasihnya Fuad Rahman, penyanyi Tom tampil membuat permohonan maaf.

Menerusi satu perkongsian di Instagram, Tom berkata kehidupannya tidak sama sepertiorang lain yang tahu halal haram serta baginya berpelukan dengan lelaki adalah perkara biasa.

“Minta maaf pasal gambar saya yang sudah tersebar berpeluk mesra dengan lelaki, tak sengaja. Sebelum ini bagi Tom berpelukan dengan lelaki tu benda biasa dan normal,” katanya.

Menurut Tom lagi, dia mengakui tidak mengambil berat mengenai perkara tersebut serta memohon maaf sekiranya ada yang kurang senang dengan gambar tersebut.

“Kehidupan saya mungkin tidak macam orang lain yang tahu halal dan haram. Salah saya tidak ambil berat perkara sebegini sebelum ini.

“Maaf sangat-sangat. Pada yang kurang senang tengok gambar-gambar dan video saya sebelum ini, saya mahu mohon maaf,” katanya.

Dalam pada itu, Tom mengakui dia jahil dalam soal agama serta meluahkan hasrat untuk belajar tentang agama.

“Tom jahil bab-bab ni, bab-bab agama Tom  tak berapa teror sangat. Tom pun teringin nak belajar agama. Tom selalu confuse tentang halal haram sebab Tom dah biasa dengan kehidupan terlalu open antara lelaki dan perempuan, bab-bab agama ni Tom tak berapa tahu sangat,” tulisnya.


Janna Nick Dikecam Baring Atas Katil, Berpelukan Dengan Lelaki

Baru-baru ini, hangat diperkatakan apabila pelakon dan penyanyi Janna Nick mendedahkan dalam satu video statusnya kini single sekaligus mencetuskan tanda tanya netizen mengenai hubungannya dengan Dini Schatzmann.

Bagaimanapun, ada yang berpendapat ianya hanya gimik sahaja. Baru-baru ini, Janna ada memuat naik foto di laman Instagramnya serta memaklumkan muzik video lagu terbarunya dilancarkan di YouTube.

Namun, apa yang menjadi bualan adalah foto yang dikongsikan Janna menjadi bualan memaparkan selebriti itu berbaring bersama lelaki di atas katil serta satu lagi gambar berpelukan dengan lelaki.

Seperti sudah dijangka, gambar dikongsi Janna itu dikecam oleh netizen menegur tindakannya itu seolah tidak tahu batas halal haram apatah lagi bukan suami isteri.

Malah, ada netizen mengatakan zaman sekarang ramai yang sanggup melakukan apa sahaja demi duit. Tidak kurang juga, ada yang bertanyakan sama ada ibunya tidak marahkah ambil gambar berpelukan seperti sedemikian.

Dalam pada itu, ada yang meluahkan rasa sedih tengok artis sekarang yang menomalisasikan aksi berpelukan serta ada yang menasihati Janna supaya menjaga maruah diri.


Neelofa ‘Cemburu’, Athisha Khan Dijemput Sedapur Dengan Gordon Ramsay

Umum mengetahui, Khamis lalu chef bertaraf antarabangsa, Gordon Ramsay berada di Malaysia untuk merasmikan pembukaan restoran miliknya yang terletak di ibu kota Kuala Lumpur.

Apa yang menjadi perhatian, perkongsian adik kepada selebriti popular, Neelofa iaitu Athisha Khan di media sosial.

BACA: “Solat Berjemaah, Dia Punya Doa Sampai Lenguh Tangan” – Neelofa Kongsi Amalan PU Riz

Mana tidaknya, Athisha antara salah seorang individu bertuah apabila dijemput sedapur dengan Ramsay dan bertemu empat mata dengan chef popular itu.

Menerusi perkongsian Athisha, personaliti media sosial itu berkata dia bersama influencer yang lain diajar untuk menyediakan dessert dan dia dipilih sebagai pemenang hidangan pencuci mulut terbaik.

Perkongsiannya itu mendapat pelbagai reaksi daripada netizen termasuk selebriti lain yang teruja apabila Athisha diberi peluang untuk sedapur dengan Ramsya.

Sementara itu, Neelofa turut meluahkan rasa teruja melihat perkongsian Athisha bersama chef kegemarannya itu. Kata Neelofa, dia kerap menonton program itu ketika sedang hamilkan anaknya, Muhammad Bilal.

“Dia tahu tak saya tengok show dia ini bertahun-tahun dah. Masa hamil Bilal lagi banyak saya tengok… Sampai pak ustad (Haris) pelik,”tulisnya.


Altimet Serah Royalti Aduh Malaysia Kepada Waris P.Ramlee

Pasti ramai tahu lagu nyanyian Altimet iaitu Aduh Malaysia yang trending ketika kempen Pilihan Raya Umum ke-15 (PRU15) ianya digubah berdasarkan karya Allahyarham P Ramlee, Hoi Hoi Ya Hoi.

Baru-baru ini seorang pengguna Twitter menggesa Altimet menuntut royalti daripada sebuah parti ia susulan parti berkenaan menyanyikan lagu Aduh Malaysia bagi meraikan kemenangan calon Parlimen Padang Serai.

Membalas ciapan netizen itu, Altimet berkata dia sememangnya tidak mahu mengambil walau satu sen pun royalti lagu tersebut dan akan diserahkan kepada waris Seniman Agung Allahyarham Tan Sri P. Ramlee.

Jelas Altimet lagi, lebih ramai yang menggunakan ataupun mendendangkan lagu tersebut, lebih banyak royalti yang akan diperoleh oleh waris di masa hadapan.

“Sebenarnya saya lepaskan semua royalti lagu ini pada waris Allahyarham P Ramlee. Tahun 2022 antara tahun terakhir untuk waris-warisnya terima hasil harta intelek dia.

“Hak ini lupus 50 tahun selepas pencipta meninggal dunia. Lagi ramai orang menyanyi lagu allahyarham, lebih banyak mereka (waris) akan dapat,” katanya.

Perkongsian Altimet itu mendapat perbagai reaksi daripada nertizen memuji tindakan penyanyi itu yang membantu waris seniman negara itu dengan cara yang bijak serta mendoakan agar dimurahkan rezeki.


Elfira Loy Rindu Nak Solat Dengan Khusyuk

Pelakon Elfira Loy mengakui rindu untuk menunaikan solat dengan penuh khusyuk sejak bergelar ibu.

Menerusi satu perkongsian di Instagram, Elfira berkata dia seolah sukar untuk menumpukan perhatian ketika solat kerana memikirkan ragam dan keselamatan anak-anaknya.

BACA: Kongsi Pengalaman Bersalin Anak Kedua, Netizen Kagum Elfira Loy Dilihat Tenang

“Benda paling i rindu sekali nak buat after being a mom ni actually solat dengan khusyuk. Of course ramai kata solat je, biar je diorang main or nangis.

“Tapi kalau dah rakaat kedua macam ni (rujuk gambar anaknya), takut rakaat keempat sorang dah kat bawah (jatuh katil)

Menurut Elfira lagi, dia <span;>telah mengajar anak sulung mereka untuk tidur di bilik sendiri tetapi masih belum berjaya.

“We’ve tried puting abang in his room tidur sendiri tapi dia lebih smart lah dari kiteorang. And selalunya bila nak tinggal, time tulah dia tengah sakit.

“Maybe ayah and mommy kena istiqamah duduk rumah selalu and tidurkan dia dalam bilik without fail lepasni,” katanya.

Perkongsian Elfira itu mendapat pelbagai reaksi daripada netizen yang berkongsikan pengalaman sama serta memberi cadangan bagaimana untuk memisahkan tempat tidur dengan anak-anak.

Elfira dan Faris mendirikan rumah tangga pada 1 Januari 2019 dan dikurniakan dua cahaya mata iaitu Muhamad Rayyan Khalaf, 2 dan Nur Aria Mikayla yang kini berusia tujuh bulan.


POPULAR Penuhi Impian Anda Ke Dunia Fantasi, Siap Ada Aktiviti Menarik Lagi!

Nama POPULAR tidak asing lagi buat peminat setia Bibliophiles yang boleh dikatakan setiap tahun ada je koleksi buku terbaru yang menjadi kegemaran mereka.

Kini Bibliophiles boleh senyum lebar dan jangan lupa terjah BookFest @ Malaysia edisi ke-16.  Berlangsung di 43 kedai buku POPULAR / HARRIS terpilih di seluruh negara bermula 9 hingga 18 Disember — dan ya, ini termasuk Sabah dan Sarawak juga! Jadi, bersedialah untuk menerokai dunia anda dan sertai lawatan mendebarkan ke BookFest @ Malaysia!

BookFest @ Malaysia adalah antara acara tahunan yang dinanti-nantikan. Bagi yang tertanya-tanya tema tahun ini adalah  Big Dreams Great Journey yang diilhamkan oleh cerita klasik kanak-kanak The Wonderful Wizard of OZ. Di mana kali ini akan menampilkan watak fantasi termaksuklah Dorothy, The Tin Man, The Lion, dan The Scarecrow.

BookFest @ Malaysia kali ini akan membawa anda ke dunia fantasi anda sendiri. Sebab apa kami kata begitu. Hanya yang terjah BookFest @ Malaysia je yang akan tahu apa yang kami maksud kan! Jadi jangan lupa terjah okey!

Okey kami dah tak nak cakap banyak, jom tengok tawaran hebat yang melebihi imaginasi bila anda jejak kaki ke BookFest @ Malaysia sepanjang tempoh 10 hari ini.

Anda sedang dilamun cinta dan inginkan buku berkaitan love? Ini masanya untuk anda grab saja buku-buku berkaitan cinta sejati dan nikmati 20% diskaun untuk 2 buah buku keatas.

Tingkatkan kegembiraan anda dengan ganjaran hebat apabila berbelanja RM130* ke atas dan nikmati baucar penjimatan bernilai lebih RM100! Baucar penjimatan ini termasuk Baucar Promosi POPULAR RM10, Baucar Produk Alat Tulis, Baucar BIG Farmasi, Baucar GSC dan Baucar Marrybrown.

Masa untuk miliki kesemua ini di BookFest. Serendah RM7 anda boleh nikmati segalanya termasuk makanan ringan dan banyak lagi lah. Jangan lupa tengok gambar di atas kalau tak nak terlepas produk yang dipilih khas dengan tawaran hebat!

Siapa yang tidak suka tawaran yang baik kan? Mulai hari ini anda boleh nikmati diskaun sehingga 70%* untuk buku fiksyen, gaya hidup dan bukan fiksyen serta alat bergaya dan alat tulis apabila anda membeli-belah semasa BookFest @ Malaysia 2022 berlangsung.

Time untuk daily specials bakal tiba dan jangan sesekali anda lepaskan peluang yang menjimatkan ini. Best sebab boleh rebut lebih 100 produk termasuklah buku Inggeris, Melayu dan Cina, alat IT serta alat tulis yang jimat sehingga 55%*. Menarik kan?

Dapatkan lebih banyak produk dengan nilai lebih murah. Belanja RM80 atau lebih di BookFest @ Malaysia 2022 dan manfaatkan Belian Dengan Belian untuk barangan pilihan seperti SonicGear Earpump TWS 1 True Wireless Earbuds pada RM49.90nett (UP: RM79.90nett) dan 350ml THERMOcafe Basic Living Flask with Pouch pada harga RM49nett (UP: RM98).

Ingin mendapatkan autograf daripada penulis kegemaran anda? Pastikan anda tidak terlepas sesi perkongsian penulis pada 11 Disember ini di IPC Shopping Centre, Selangor, Damansara.  Anda juga berpeluang bertemu dengan dua penulis muda dan penuh inspirasi pada pukul 12 tengah hari iaitu

Zahirah Zamree, penulis Buat Muslimah Yang Jatuh Cinta dan Sofia Roses, pengarang Surat Dari Semesta. Kemudian pada pukul 2 petang, singgah bertemu penulis pemenang anugerah Norhafsah Hamid, penulis siri Time To Heal, Letters to God, Will You Stay dan ramai lagi.

Pada 17 Disember jam 2 petang, temui pula artis komik terkenal Malaysia Cheeming Boey, yang juga terkenal dengan siri buku When I Was A Kid diikuti ShaDhia pada pukul 1 petang, penulis buku terlaris Darlingku Mr. Cold Mafia pada 18 Disember.

Buat peminat setia Gadgets & IT ada sesuatu yang menarik buat anda! Dapatkan beberapa produk teknologi terhangat seperti SPEAKER, FLASH DRIVE, WIRELESS KEYBOARD & MOUSE dan banyak lagi serendah RM10! Apa yang anda perlu lakukan ialah sertai sesi LIVE kami di Halaman Facebook POPULAR Malaysia pada 17 Disember jam 12 tengahari!

Jika anda belum menjadi ahli, inilah masanya. Perbaharui atau daftar keahlian selama tiga tahun untuk mendapatkan Exclusive POPULAR Foldable Laundry Basket bernilai RM19.90. Anda juga boleh memilih untuk memperbaharui atau mendaftar keahlian anda selama setahun untuk mendapatkan Sharpie S-Gel pen bernilai RM4.90.

Selain itu, anda boleh memilih POPULAR E-Card dan mendaftar sebagai ahli melalui POPULAR MY APP. Mana-mana yang anda pilih, SERTAI kami sekarang dan nikmati diskaun dan keistimewaan ahli, eksklusif untuk anda!

Jangan tak tahu, sepanjang BookFest @ Malaysia berlansung ada pelbagai acara dan aktiviti hebat menanti korang. Jadi inilah masanya untuk tenggelamkan diri anda dalam pertemuan ajaib, ada di BookFest tahun ini!

Amacam banyak kan aktiviti menarik yang bakal berlangsung di BookFest @ Malaysia. Jadi jangan lupa rancang perjalanan ke dunia fantasi anda dan rasai sendiri dunia sebenar Big Dreams Great Journey yang anda impikan selama ini. Sebelum tu jangan lupa usha laman ini untuk E-Risalah dan pembelian anda di sana nanti.

Maklumat lanjut layari laman rasmi POPULAR dan Facebook POPULAR Malaysia atau muat turun Aplikasi POPULAR MY.


“Anak-Anak Saya Sayang Fuad, Panggil Dia Bapak” – Tom

Peserta Gegar Vaganza musim kesembilan (GV9), Fuad Rahman mengaku menjalin hubungan cinta dengan peserta GV9 iaitu Tom.

Fuad berkata cintanya berputik kembali kepada bekas kekasihnya itu sejak minggu kedua bersama GV9 dan meluahkan perasaannya pada Tom dua minggu lalu.

Memetik Astro Gempak, Tom berkata kedua-dua anak lelakinya iaitu Putera Adler Iesta dan Putera Evans Ezra senang dengan teman lelakinya itu.

Kata Tom lagi, kedua-dua anaknya itu memanggil Fuad dengan panggilan bapak dan sangat menyayanyinya seperti bapa kandung.

“Anak-anak saya sayang dia. Sayang sangat. Iyalah, Fuad ni cucu pun dia dah ada jadi dia pandai ambil hati budak-budak. Kalau saya tak kenal dia, saya takkan terus sayang dia.

“Disebabkan saya mengenalinya juga, saya berani untuk kenalkan kepada anak-anak. Lucunya anak-anak saya panggil dia bapak. Memang old school. Kalau awal-awal dulu mereka memang panggil uncle,” katanya.

Dalam pada itu, Tom berkata dia bakal bertemu dengan keluarga Fuad di Singapura minggu depan. Ujarnya lagi, Fuad sudah pun bertemu dengan keluarganya.

“Keluarga kami pun sebenarnya kenal satu sama lain. Dulu kami sama-sama penyanyi kelab dan pernah bersama-sama (bercinta) sebelum ini.

“Cuma hubungan kami ketika itu on-off. Ada banyak kejadian yang menyebabkan kami akhirnya terputus hubungan. Apa yang saya boleh kongsikan, dia pun dah berjumpa dengan keluarga saya, baru saja semalam dan minggu depan saya pun akan ke Singapura untuk jumpa keluarga Fuad,” katanya.


“Tuhan Ciptakan Adam & Hawa, Bukan Adam & Haikal” – Naim Daniel

Baru-baru ini hangat diperkatakan apabila tular video memaparkan seorang individu lelaki tampil berani menyatakan harapan serta impian untuk ‘geng pelangi’.

Difahamkan, individu tersebut berharap agar semua pihak menerima golongan mereka dengan hati terbuka dan diterima di Malaysia.

BACA: Naim Daniel Ditegur Tak Pakai Baju, Takut Menaikkan Nafsu Wanita

Luahan individu itu mendapat perhatian ramai termasuk penyanyi dan pelakon Naim Daniel yang turut tampil memberikan pendapatnya mengenai perkara itu di laman Twitter.

Menurut Naim, manusia diciptakan untuk hidup berpasangan iaitu lelaki dan wanita, namun bukan dengan sesama jantina.

“Tuhan ciptakan Adam dan Hawa sebagai pasangan. Bukan Adam dan haikal,” tulisnya ringkas.

Perkongsian Naim itu mendapat pelbagai reaksi daripada pengikutnya yang bersetuju dengan pendapatnya itu, namun kenyataannya itu ternyata mengguris hati golongan tersebut.

Susulan kenyataan Naim itu, ada yang bertindak melabel Naim sebagai seorang homophobic dan mengatakan seseorang selebriti tidak sepatutnya mengeluarkan kenyataan sedemikian.

Bagaimanapun, ada yang berpendapat Naim berhak menyuarakan pendapatnya. Namun, ada yang meminta supaya penyanyi itu tidak masuk campur dalam hal tersebut.


Pakaian Terlalu Seksi, Azhar Sulaiman Minta Leona Jadi Bijak

Umum mengetahui, anak gadis kepada pelakon Azhar Sulaiman iaitu Kasih Iris Leona kini berada di United Kingdom, London untuk menyambung pengajian di sana.

Meskipun berada jauh dari Malaysia, namun perkongsian Leona sering menjadi perhatian ramai apatah lagi sering memuat naik video dan gambar berpakaian seksi.

BACA: Tayang Lurah, Video Leona Berbaju Pink Buat Ramai Lelaki Tak Keruan

Susulan itu, Azhar dilihat ada memuat naik satu perkongsian menitipkan pesanan buat anaknya itu. Azhar meminta Leona jangan mudah tergoda dengan nafsunya untuk memakai pakaian seksi.

“Wahai Leona, sesetengah orang sengaja tunggu awak buat hantaran dengan baju seksi dan kutuk awak, saya serta keluarga kita. Jadi jangan jadi bahan cemuhan orang ramai dengan segala baju seksi awak. Be smart Leona, jangan terpedaya dengan godaan!” tulisnya.

Bagaimanapun, perkongsian Azhar itu telah pun dipadam, namun tidak pasti sebab mengapa pelakon tersebut memadam teguran yang dibuat untuk anaknya itu.

Terdahulu, Azhar berharap anaknya itu akan tampil dengan imej baharu sebalik pulang ke Malaysia selepas 3 tahun disana.


Dini Schatzmann Tak Ambil Tahu Hal Janna Nick

Baru-baru ini, hangat diperkatakan apabila pelakon dan penyanyi Janna Nick mendedahkan dalam satu video statusnya kini single sekaligus mencetuskan tanda tanya netizen mengenai hubungannya dengan Dini Schatzmann.

Menerusi Instagram, Janna dilihat sering berkongsikan kata-kata hikmah menggambarkan dirinnya seolah kecewa baru putus cinta, namun ada netizen meluat membaca luahan pelakon itu.

Memetik mStar Online, pelakon Dini Schatzmann berkata apa apa saja luahan Janna itu itu adalah hal peribadi yang tiada kaitan dengan dirinya.

“Apa yang dilakukan Janna adalah kehidupan peribadinya. Personal dia adalah personal dia, dan personal saya adalah personal saya. Maaf saya tak mahu komen apa-apa tentang perkara ini,” katanya.

Dalam pada itu, Dini juga enggan mengulas dakwaan kisah ‘putus cinta’ oleh teman wanitanya itu adalah gimik untuk lagu baru nyanyian Janna.

Malah, Dini hanya berlalu pergi apabila ditanya mengenai status terkini hubungannya dengan Janna.

Bulan lalu, hangat diperkatakan mengenai kisah cinta Janna dan kekasihnya didakwa sudah berakhir. Malah, Janna dikhabarkan membawa diri ke luar negara bagi mencari ketenangan.


Ibu Reen Rahim Mahu Bakal Menantu Hadiahkan Al-Quran Sebagai Hantaran

Bakal mendirikan rumah tangga hujung tahun ini, pelakon Reen Rahim turut berkongsikan hantaran yang akan diterima daripada bakal suaminya yang dikenali sebagai Mr H.

Memetik mStar Online, Reen berkata ibunya menyifatkan aktres itu tidak ternilai dan mahu bakal menantunya menghadiahkan senaskah Al-Quran dan barang kemas.

“Saya tak pasti boleh kongsi atau tidak tapi ketika bertunang, umi saya ada cakap anak dia ni tak ternilai dan umi hanya mahu bakal suami menhadiahkan senaskah Al-Quran yang telah dikhatamkan. Selain Al-Quran, umi juga minta barang kemas serba satu, kiranya satu set untuk saya,” katanya.

Menurut Reen lagi, dia tidak membantah permintaan ibunya itu terhadap bakal suaminya yang juga seorang ahli perniagaan.

“Saya suka dengan permintaan umi, sebab saya tak boleh minta dia jadi suami yang baik, yang boleh jaga saya dan tidak aniaya saya. Saya tidak boleh minta itu dengan bakal suami.

“Apa yang saya boleh buat adalah meminta pada Allah SWT. Jadi dengan Al-Quran itu, saya yakin ia dapat memberi laluan kepada apa yang saya inginkan,” katanya.

Dalam pada itu, Reen turut berkongsikan bakal suaminya itu kini dalam proses untuk menghabiskan bacaan Al-Quran serrta turut meminta pandangan daripada orang lain mengenai bacaannya.

“Dia terima permintaan ibu saya. Kalau di set penggambaran, selalu nampak dia baca dan meminta pandangan orang lain mengenai bacaannya,” katanya.

Terdahulu, Reen mengejutkan ramai apabila mengumumkan bakal mendirikan rumah tangga hujung tahun ini.  Reen memberitahu dia turut mendapat penajaan sebanyak RM15 juta dalam pelbagai bentuk untuk ketiga-tiga majlis perkahwinanya nanti.

Reen turut berkongsikan dia sudah pun mengikat tali pertunangan dengan jejaka berusia 28 tahun itu pada Ogos lalu namun merahsiakannya atas permintaan keluarga.


“Duit Kahwin Masih Belum Cukup” – Azri Iskandar Tak Jadi Nikah Tahun Ini

Sebelum ini hangat diperkatakan mengenai pelakon Azri Iskandar yang mengesahkan bakal mendirikan rumah tangga dengan dengan penulis skrip bernama Dr Azra Diera pada hujung tahun ini.

Memetik Oh Bulan, Azri mengatakan perancangannya dengan Dr Azra untuk bernikah tahun ini terpaksa ditangguhkan kerana masih dalam proses menyimpan duit.

BACA: Dah Masuk Disember, Netizen Tunggu Majlis Kahwin Azri Iskandar & Dr Azra

Menurut Azri, dia dan kekasihnya masih lagi berkawan serta menjelaskan dia sibuk dengan penggambaran menjadi punca mereka tidak berkahwin pada tahun ini.

“Saya dan Azra tak mungkin kahwin pada tahun ini. Tetapi kami masih berkawan. Masa itu tak sesuai memandangkan saya sibuk dengan penggambaran pada hujung tahun ini. Saya juga tengah kumpul duit kahwin. Masih belum cukup,” katanya.

Dalam pada itu, Azri berkata dia dan Azra sudah pun mempunyai tarikh baru untuk disatukan sebagai suami isteri.

Sebelum ini hangat diperkatakan mengenai pelakon Azri Iskandar yang mengesahkan bakal berkahwin dengan dengan Dr Azra Diera. Ermmm dah bulan December nie jadi ke tidak eekkk?? #meloditv3 #panas #sensasi #kontroversi #azriiskandarkahwinbaru #drazra #azriiskandar

Sementara itu, menerusi video dimuat naik oleh Melodi menerusi aplikasi TikTok, Azri berkata dia masih kekurangan duit serta berharap dapat mengadakan majlis secepat mungkin,.

“Saya dengan Azra masih kawan macam biasa lagi. Kami tengah simpan duit. Nantilah tunggu, jangka cuti sekolah Disember tapi doakan saya dapat kerja, harap banyak dapat kerja. Kami dah janji nak buat secepat boleh sebab yang paling penting adalah duit sebab belum cukup.

Ditanya sejauh mana cintanya pada Dr Azra, Azri berkata cintanya paling agung adalah pada Allah dan meluahkan rasa syukur kekasihnya itu masih sayangkannya lagi.

“Allah yang tentukan sejauh mana cinta saya dengan Azra, tak boleh nak lebih-lebih sebab cinta saya paling agung adalah pada yang Maha Esa. Azra ini kalau betul jodoh saya, cintalah memang sayang dia dan alhamdulilah setakat ini dia sayang saya lagi, doakan saya ya,” katanya.


Tertidur Ketika Live, Netizen Terpesona Dengan Kecantikan DSV

Sebut saja nama Datuk Seri Vida, pasti ramai tahu penampilan usahawan kosmetik itu sering menjadi perhatian ramai apabila sering muncul dengan fesyen berani dan unik.

Baru-baru ini, video dimuat naik oleh Vida di aplikasi TikTok memaparkan usahawan itu tertidur ketika siaran langsung menjadi perhatian ramai.

BACA: Fesyen Tak Over, Netizen Puji Penampilan DSV Nampak Kurus & Muda

Demi mencari rezki dan kejayaan dunia akhirat #fypppppppppppppp #foryoupage #datoserivida #viralvideo #dsv #tiktok #masukberandagak #masukberanda #masukfypdong #viraltiktok #foru

Pasti ramai tahu, Vida sering membuat live bersama pengikutnya untuk mempromosikan produknya serta membuat jualan.

Melihatkan usahawan itu tertidur ketika siaran langsung, ramai yang memuji kecantikan Vida. Kata netizen ada yang mengatakan Vida kelihatan berseri meskipun sedang tidur.

Malah, ada yang mengatakan pertama kali mereka melihat Vida kelihatan cantik serta insecure dengan kecantikan usahawan itu kerana tidur pun nampak cantik.

Dalam pada itu, ramai yang mengagumi dengan Vida yang gigih mencari duit sehingga bergelar jutawan serta mendoakan agar urusan usahawan itu dipermudahkan.


“Solat Berjemaah, Dia Punya Doa Sampai Lenguh Tangan” – Neelofa Kongsi Amalan PU Riz

Baru-baru ini, selebriti popular Neelofa mendedahkan doa-doa yang selalu diamalkan oleh suaminya, Haris Ismail atau lebih dikenali sebagai PU Riz.

Ia bagi menjawan persoalan menerusi satu siaran langsung berhubung doa yang diamalkan oleh suaminya yang memberi manfaat dalam kehidupan.

“Doa ni saya ikut saya mana yang sudah dihimpunkan oleh ulama-ulama. Contohnya doa Ashbahna Ala Fitratil Islam sampailah doa perlindungan dari jin dan syaitan di bahagian akhir,” kata Haris.

Dalam pada itu, Neelofa turut berkongsi cerita ketika dia solat berjemaah dengan suaminya itu dimana PU Riz akan membaca satu buku Al Ma’thurat.

“Saya nak kongsi kalau solat berjemaah dia punya doa ni akan buat kita sampai lenguh tangan. Kalau zikir pagi atau petang dia akan baca satu buku Al Ma’thurat, tapi tanpa buku lah dia dah hafal.

“Pada awalnya saya tak biasa tapi lama-lama saya belajar bahawa pentingnya kita untuk ambil tahu dan hafal doa Al-Quran serta hadis. Tapi sebenarnya bila kita ada ilmu daripada hadis dan juga Al-Quran kita akan rasa lebih secure dan yakin.

“Kalau saya da masalah saya akan perbanyakkan doa yang boleh permudahkan urusan. Contohnya kita ada masalah dari segi kewangan ataupun berkaitan dengan rezeki perniagaan ada satu doa yang saya amalkan iaitu Fathikat Amal disebut oleh Sayyidina Ali,” katanya.


Risau Anak-Anak Kurang Kasih Sayang, Aeril Zafrel Tak Rancang Nak Tambah Anak

Kini mempunyai empat orang cahaya mata, pelakon Aeril Zafrel berkata dia belum mempunyai perancangan untuk menambah cahaya mata lagi.

Memetik Xtra, Aeril berkata sudah cukup empat orang cahaya mata dan jika mereka menambah cahaya mata lagi bimbang anak-anak mereka kurang kasih sayang dan tidak cukup perhatian.

BACA: “Saya Nak Melawat Nad, Tapi Tak Boleh Sebab…” – Aeril Zafrel

“Saya rasa nak berehat dulu. Kalau ikutkan empat orang anak itupun sudah cukup. Alhamdulillah saya dan Wawa dikurniakan dua anak lelaki dan dua anak perempuan.

“Kalau ada lebih itu bonus. Tapi sekarang ni rasa penat membesar dan menjaga anak bongsu itu pun tak hilang lagi. Mungkin kalau kami mahu tambah zuriat pun lepas empat tahun, Insya-Allah.

“Pada saya bila anak-anak terlampau cepat membesar saya dan Wawa risau kalau terhutang kasih sayang atau tak cukup beri perhatian sepenuhnya kepada mereka terutamanya yang bongsu,” katanya.

Aeril dan Wawa mendirikan rumah tangga pada 2013. Pasangan itu dikurniakan empat cahaya mata Ahmad Fakhruddin Attar, 9, Hayla Maghfiratul Adzkiyaa, 6, Ayya Soffya, dua tahun dan Muhammad Fahri, kini berusia setahun.


Reen Rahim Nikah Hujung Tahun, Dapat Tajaan RM15 Juta

Pelakon Reen Rahim mengumumkan bakal menamatkan zaman bujang dengan jejaka pilihan hati dikenali sebagai Mr H pada hujung bulan ini dalam satu majlis yang akan diadakan di Putrajaya.

Memetik BH Online, Reen bagaimanapun belum sedia mendedahkan identiti bakal suaminya itu tarikh perkahwinan kerana mahu menjaga privasi serta mengelakkan penyakit ain.

BACA: “Kau Terlampau Kurang Ajar” – Fezrul Khan Tak Akan Berlakon Lagi Dengan Reen Rahim

“Ya, saya bakal menamatkan zaman bujang, bulan ini. Lelaki pilihan hati seorang ahli perniagaan dan penggiat seni. Kami sudah berkawan hampir dua tahun, dia juga enam tahun lebih muda daripada saya.

“Mulanya, kami tidak berhasrat berkahwin kerana tidak mahu terikat dengan komitmen. Namun, pada masa sama, kami saling menyukai antara satu sama lain.

“Mungkin berkat doa keluarga akhirnya kami terbuka hati mahu menghalalkan hubungan dan berjanji saling menjaga hingga ke akhir hayat,” katanya.

Berkongsi lanjut mengenai hari bahagianya, Reen meluahkan rasa syukur mendapat penajaan sebanyak RM15 juta dalam pelbagai bentuk untuk ketiga-tiga majlis perkahwinanya nanti.

“Kalau ikutkan, saya nak buat satu majlis sahaja, tetapi ada pihak yang sudi menaja, jadi kami memutuskan menganjurkan tiga majlis iaitu malam berinai, akad nikah dan resepsi.

“Semua majlis ini akan diuruskan rakan terdekat kerana mereka tidak mahu menyusahkan saya. Mereka hanya mahu saya gembira pada majlis bersejarah itu nanti,” katanya.

Reen turut berkongsikan dia sudah pun mengikat tali pertunangan dengan jejaka berusia 28 tahun itu pada Ogos lalu namun merahsiakannya atas permintaan keluarga.


PU Azman Tenang Hadir Sebutan Semula Kes Amang Seksual

Semalam, penceramah selebriti, PU Azman dihadapkan ke mahkamah untuk berdepan empat lagi pertuduhan berhubung kesalahan jenayah seksual yang didakwa dilakukannya terhadap tiga orang remaja.

PU Azman atau nama sebenarnya Azman Syah Alias, bagaimanapun tidak mengaku bersalah atas semua pertuduhan yang dibicarakan di Mahkamah Sesyen dan Majistret itu.

Memetik mStar Online, PU Azman orang ramai untuk mendoakan urusannya di mahkamah. PU Azman dilihat tenang ketika disapa wartawan di perkarangan Mahkamah Sesyen Seremban.

Difahamkan, PU Azman hadir ke mahkamah hari ini untuk sebulan semula kes berhubung pertuduhan amang seksual dan kelucahan terhadap dua remaja lelaki.

“Doakan Cik Man dan terima kasih kepada para wartawan. Benda itu ikhlas, sedikit sebanyak kita memikir jugalah, tapi nak buat macam mana kita kena teruskan. Doakan saya,” katanya.

Terdahulu PU Azman mengaku tidak bersalah atas lima pertuduhan melakukan amang seksual fizikal terhadap dua remaja lelaki pada Februari dan Julai tahun ini.


Syatilla Seram Tengok Betis Besar Safawi, Risau Jika Adik ‘Gaduh’ Dengan Suami

Sejak mendirikan rumah tangga, personaliti media sosial Syifa Melvin menjadi bahan gurauan kakak-kakaknya yang lain yang suka menyakatnya.

Baru-baru ini, tular perkongsian video dimuat naik seorang pengguna TikTok memaparkan Syatilla Melvin bersama adik-beradiknya yang lain sedang membuat siaran secara langsung.

BACA: Netizen Puji Majlis Bertandang Syifa Melvin, Safawi Rasid ‘Simple’ & Sederhana

Apa yang menjadi perhatian, Syatilla meluahkan rasa bimbang melihat Safawi yang berbadan atlet ketika di padang serta berseloroh membayangkan pasti adiknya akan teruk dikerjakan jika bergaduh.

“Aku tengok betis dia kat tengah-tengah padang kan, aku mula terfikir..ni kalau dia gaduh dengan Syifa, Pawi terajang dia mampuih aku rasa patah bengkok adik aku, peha besar-besar peti ais daging!” katanya.

Dalam pada itu, Syatilla menjelaskan dia ternampak betis Safawi ketika pemain bola itu memakai seluar pendek dan bukan mahu melihat dengan sengaja.

“Aku bukan usya betis dia dah pakai seluar pendek aku nampak lah, lepas itu dalam kepala aku mula la fikir kalau dia terajang adik mampuih,” katanya.

Untuk rekod, Syifa sah bergelar isteri Safawi Rasid pada 28 November dalam satu majlis akad nikah yang berlangsung di sebuah hotel terkemuka ibu kota


Berseloroh Nak Kahwin Lain, Da’i Syed Buat Isteri Merajuk

Sabtu lalu, pasangan selebriti, pendakwah bebas Da’i Syed, dan pengacara, Hana Ismail sah bergelar sebagai suami isteri dengan sekali lafaz dalam satu majlis diadakan di Masjid Ibnu Mas’ud, Kuala Lumpur.

Baru-baru ini, Da’i Syed dan isterinya muncul secara live di Instagram sambil membuat unboxing hadiah yang diterima mereka ketika malis kahwin.

BACA: Da’i Syed Pasrah Jubah Solat Dipinjam Isteri Buat Cabut Rumput

Namun apa yang menjadi perhatian, Da’i Syed sempat bergurau apabila mengatakan mahu berkahwin lagi di depan isteri tersayang.

KISAH CINTA DAISYED #daisyed #hanaalmauzah #sweetcouple #fyp? #foryoupage #explore #mstar #fyp??viral

Gurauan itu sekaligus membuatkan riak wajah isterinya itu serta merta berubah. Melihatkan Hana berubah air muka, Da’i Syed segera memujuk isterinya.

Perkongsian tersebut mendapat pelbagai reaksi daripada netizen yang faham bahawa pasangan itu hanya sekadar bergurau sahaja.

Bagaimanapun, ada yang mengatakan sayu melihat air muka Hana serta menitipkan pesanan buat Da’i Syed agar menjaga hati isterinya serta mendoakan agar rumah tangga pasangan itu bahagia.


Tayang Lurah, Video Leona Berbaju Pink Buat Ramai Lelaki Tak Keruan

Umum mengetahui, anak gadis kepada pelakon Azhar Sulaiman iaitu Kasih Iris Leona kini berada di United Kingdom, London untuk menyambung pengajian di sana.

Meskipun jauh dari Malaysia, namun perkongsian Leona sering menjadi perhatian ramai. Baru-baru ini, Leona ada memuat naik videonya di aplikasi TikTok memakai tank top berwarna pink sambil bergaya di hadapan cermin.

Apa yang menjadi perhatian ramai adalah pakaiannya yang  dilihat menjolok mata sekaligus mengejutkan netizen.

Diruangan komen, rata-rata netizen dikalangan lelaki tidak keruan melihat video Leoan itu. Tidak kurang juga, video tersebut turut menjadi bualan lelaki-lelaki gatal.

Bagaimanapun, ada segelintir netizen mendoakan agar Leona mendapat hidayah serta berubah untul lebih menjaga auratnya. Meskipun ada yang mengecam, namun ada netizen memuji kecantikan anak gadis Azhar Sulaiman itu.

Terdahulu, Azhar berharap anaknya itu akan tampil dengan imej baharu sebalik pulang ke Malaysia selepas 3 tahun disana.


Kini Bercinta, Fuad Rahman Rancang Nikahi Tom

Peserta Gegar Vaganza musim kesembilan (GV9), Fuad Rahman mengaku menjalin hubungan cinta dengan peserta GV9 iaitu Tom.

Memetik Astro Gempak, Fuad berkata cintanya berputik kembali kepada bekas kekasihnya itu sejak minggu kedua bersama GV9 dan meluahkan perasaannya pada Tom dua minggu lalu.

BACA: Enam Kali Kena Sebat Di Penjara, Seminggu Fuad Rahmad Terpaksa Tidur Meniarap

“Kami memang sedang menjalin cinta, cinta saya mula berputik pada Tom adalah pada minggu kedua konsert GV. Tapi secara rasmi saya lamar dia untuk couple adalah dua minggu lepas.

“Tujuan saya ajak couple dan menuju ke arah lebih serius agak orang ramai dan peminat tidak salah anggap kalau nampak kami di luar nanti.

“Kalau-kalau nanti saya terpeluk atau terpegang tangan dia kemudian orang ambil gambar kami dan sebarkan itu lagi bahaya,” katanya.

Cinta kembali bertaut selepas 12 tahun berpisah, Fuad juga mendedahkan Tom adalah bekas kekasihnya pada 2005 namun terpaksa berpisah disebabkan dia menjalani hukuman penjara selama lima tahun.

“Sebenarnya kalau boleh saya dedahkan yang ramai orang tak tahu, Tom merupakan bekas kekasih saya, kami pernah bercinta pada 2005 dan kemudian itu saya telah masuk penjara, selepas itu kami terus tidak berhubung lagi.

“Saya tinggalkan dia waktu itu sendirian agak lama juga. Kemudian lepas keluar penjara saya mulakan hidup baharu, saya kahwin dan ada keluarga, manakala dia bawa diri ke Langkawi. Sampailah kami dipertemukan semula di Gegar Vaganza.

“Waktu pertama kali jumpa di GV saya rasa macam tergamam sebab tak sangka jumpa di situ. Saya tengok dia dah lain, kulit makin gelap. Saya rasa tuhan pertemukan kami semula mesti ada hikmah,” katanya.

Dalam pada itu, Fuad berkata dia mahu menebus kesilapannya sebelum ini kerana meninggalkan penyanyi itu dan akan menjaga perhubungan mereka serta merancang untuk berkahwin.

“Apa pun dengan peluang kali ini saya ingin tebus semula kesalahan saya yang dulu sebab meninggalkan dia, saya rasa ini waktu terbaik untuk tebus silap saya pada dia.

“Insya-Allah, kalau dipermudahkan saya akan jaga hubungan ini lebih serius. Jika tiada halangan Insya-Allah kalau tidak tahun depan mungkin tahu seterusnya kami akan berkahwin. Apa pun saya minta semua orang doakan hubungan kami dalam keadaan baik,” katanya.


“Princess Johor Paling Cantik” – Netizen Teruja Tengok Tunku Tun Aminah

Umum mengetahui, Yang Amat Mulia Tunku Tun Aminah Maimunah Iskandariah binti Sultan Ibrahim merupakan anakanda kedua dan puteri tunggal bagi pasangan Duli Yang Maha Mulia Sultan Johor Sultan Ibrahim Ismail Ibni Almarhum Sultan Iskandar dan Duli Yang Maha Mulia Permaisuri Johor Raja Zarith Sofiah binti Almarhum Sultan Idris Shah

Baru-baru ini, tular video diaplikasi  TikTok yang dimuat naik oleh akaun @babarabeer memaparkan Tunku Tun Aminah menjadi perhatian ramai.

So Gorgeous makeup with Johor Princess Aminah ? from Malaysia?? ???????????????? Aminah ????????????????? #johor #princessaminah #aminah #malaysia #malaysiatiktokshop #tiktoklooks #tiktokuni

Menerusi video dikongsikan, Tunku Aminah dilihat sangat cantik dengan hasil sentuhan makeup daripada Babarabeer.

Diruangan komen, rata-rata netizen memuji kecantikan Tunku Aminah serta ada yang mengatakan wajahnya kelihatan seperti orang Thailand.

Malah, ramai yang teruja melihat Tunku Aminah apatah lagi sudah lama tidak tahu perkembangannya selepas Tunku menghapuskan sosial medianya.

Dalam pada itu, ramai yang mengagumi kecantikan kulit wajah Tunku Aminah. Tidak kurang juga, ada yang berkongsikan pernah terserempak dengan Tunku Aminah tanpa mekap dan sememangnya baginda sangat cantik.


“Tolong Tag Dia Please, Teringin Nak Jumpa” – Tular Wajah Anggota MALBAAT Mirip Shuib

Baru-baru ini, pelawak Shuib Sepahtu ada memuat naik foto di Instagram memaparkana seorang lelaki berpakaian uniform menjadi perhatian netizen.

Menerusi entri itu, Shuib berkata wajah lelaki yang merupakan seorang tentera itu seakan sama dengannya namun individu itu bukan dirinya.

BACA: “Tak Salah Saya Pilih Watie…InsyaAllah Saya Tahu Mana Baik, Buruk” – Shuib

Shuib turut bertanya kepada pengikutnya sama ada mengenali lelaki tersebut serta meluahkan hasrat mahu bertemu dengan individu yang mempunyai wajah miripnya itu.

“Ye, macam sama, tapi bukan, salah, salah. Ada yang kenal abang ni? Tolong tag dia please. Teringin nak jumpa,” tulisnya.

Perkongsian Shuib itu mendapat pelbagai reaksi daripada rakan artis dan netizen yang bersetuju bahawa wajah individu itu sememangnya mirip pelawak berkenaan.


Dah Masuk Disember, Netizen Tunggu Majlis Kahwin Azri Iskandar & Dr Azra

Sebelum ini hangat diperkatakan mengenai pelakon Azri Iskandar yang mengesahkan bakal mendirikan rumah tangga dengan dengan penulis skrip bernama Dr Azra Diera.

Sekitar Ogos lalu, Azri mengesahkan dia dan kekasihnya sudah pun bertunang pada Jun lalu, namun hubungan cinta pelakon itu masih misteri apatah lagi tidak pernah mendedahkan wajah kekasihnya kepada umum.

BACA: Azri Iskandar, Dr Azra Nikah Cuti Sekolah Hujung Tahun Ini

Sebelum ini, Azri berkata dia dan Azra bakal disatukan sebagai suami isteri pada hujung tahun ini dan sedang mengumpul duit kahwin.

Memetik Cari Forum, ada netizen membangkitkan semula sama ada adakah Azri Iskandar benar-benar akan bernikah pada hujung tahun ini.

Ada netizen mengatakan, lama sangat pending mengenai kisah aktor itu sehingga ramai yang lupa untuk ‘siasat’. Tidak kurang juga, ada netizen menuduh Azri mempunyai masalah psikiatri serta berharap aktor itu mendapatkan pertolongan daripada profesional.

Dalam pada itu, ada yang mengatakan mungkin pasangan itu sedang sibuk melakukan persiapan perkahwinan serta ada yang mendakwa mungkin Azri sudah pun bernikah secara senyap-senyap.

Terdahulu, Azri memohon maaf kerana masih tidak boleh berkongsikan gambar pertunangannya atas permintaan keluarga Azra.


Arja Lee Kini Pensyarah, Tenang Tinggal Di Kelantan Dah Tak Minat Dunia Glamour

Lama tak dengar cerita tentang pelakon Arja Lee, rupanya aktor itu kini bergelar pensyarah di Universiti Malaysia Kelantan (UMK) sejak tahun lalu.

Memetik mStar Online, Arja berkata dia mengambil keputusan meninggalkan dunia seni untuk memberi fokus pada kerjayanya sebagai tenaga pengajar.

Menurut Arja lagi, dia sudah tidak minat dengan dunia glamour dan lebih tenang menjalani kehidupan di Kelantan.

“Alhamdulillah saya selesa dengan kehidupan saya sekarang… ada pekerjaan tetap dan paling penting ada pendapatan bulanan yang tak perlu saya risau setiap bulan.

“Dekat sini saya mahu menjalani hidup tenang dan bebas daripada sebarang kontroversi sebagai seorang selebriti.

“Disebabkan itu, saya mengambil keputusan tinggalkan bidang seni buat masa ini bagi memberi tumpuan kepada tanggungjawab sebagai seorang pensyarah yang turut memerlukan komitmen tinggi,” katanya.

Dalam pada itu, Arja berkata dia seronok tinggal di Kelantan kerana harga kos sara hidup lebih rendah serta dan lebih sederhana tanpa sebarang gangguan.

“Kos sara hidup di Kelantan lebih rendah dan saya tidak lagi perlu memikirkan hal-hal berkaitan dunia hiburan. Fokus saya sekarang adalah terhadap pekerjaan sebagai pensyarah dan mendidik anak bangsa,” katanya.

Berkongsi lanjut, Arja berkata dia sememangnya menyimpan impian untuk bergelar seorang pendidik dan bersyukur diterima sebagai pensyarah.

Dalam pada itu, Arja yang <span;>baru sahaja menamatkan pengajian di peringkat Sarjana Pengajian Persembahan Universiti Pendidikan Sultan Idris (UPSI) berkata dia bakal menyambung pengajian ke peringkat Doktor Falsafah (PhD) tidak lama lagi.


Hampir 3 Bulan Kahwin, Suami Dedah Jarang Dapat Jumpa Mas Idayu

Sudah hampir tiga bulan mendirikan rumah tangga, penyanyi Mas Idayu memberitahu dia dan suami, Muhammad Sufian Isa jarang berjumpa disebabkan sibuk dengan kerja.

Memetik mStar Online, Mas Idayu berkata dia dan suami banyak berkomunikasi melalui telefon untuk bertanya khabar serta berkongsikan aktiviti masing-masing.

“Kami memang jarang berjumpa sebab sibuk dengan pelbagai kerja tetapi kalau balik tak dapat jumpa salah seorang, kami pastikan akan berkomunikasi menerusi telefon. Seorang dekat Shah Alam, seorang lagi di Rawang… nampak macam suami isteri tetapi macam tak,” katanya.

Bagaimanapun, Mas Idayu berkata jika dia dan suami seperti pasangan bercinta dan tidak dapat dipisahkan sekiranya bertemu.

Menurut Mas lagi, dia dan suami tidak sabar menantikan kedatangan bulan Ramadan kerana dapat meluangkan masa bersama keluarga dan melakukan ibadah.

“Kalau untuk tahun depan, saya rasa quality time kami adalah pada bulan Ramadan. Insya Allah, Ramadan nanti kita nak bersama-sama dengan keluarga… tiadalah nak ambil program-program berat,” katanya.

Dalam pada itu, Sufian mendedahkan dia hanya bertemu dengan Mas Idayu maksimum dua kali dalam seminggu, namun dia memahami isterinya sibuk dengan kerjayanya sebagai selebriti.

“Dalam seminggu pun kami jumpa sekali dua sahaja… tapi pada kami perasaan rindu itu sentiasa ada.

“Bila sudah berkahwin ini, asalkan saya tahu saya ada isteri dan Mas tahu dia ada suami, jadi masing-masing pandai jaga diri… saya rasa tiada masalah. Alhamdulillah setakat ini kami masih bercinta dan harap terus menyayangi sehingga akhir hayat,” ujarnya.


Iqbal Zulkefli Sambut Hari Jadi Anak Datin Seri Noniswara, Netizen Kata Baru Sepadan

Sebelum ini hangat diperkatakan apabila usahawan sensasi, Iqbal Zulkefli memuat naik gambarnya dengan pelakon meningkat naik, Wafariena Roslan di Instagram.

Bagaimanapun, Wafariena mengakui tidak selesa apabila dikaitkan dengan Iqbal, mahal ibu kepada aktres itu juga turut meluahkan rasa kecewa terhadap Iqbal.

BACA: “Saya Bukan Nakkan Wafa Pun, Saya Ada Standard Perempuan Yang Saya Mahukan” – Iqbal

Baru-baru ini, perkongsian Iqbal sekali lagi menjadi perhatiab apabila memuat naik video menyambut ulang tahun kelahiran sahabat baiknya yang bernama Erysha Emyra.

Difahamkan juga, sahabat baiknya itu merupakan anak kepada pelakon veteran terkenal, Datin Seri Noniswara dan menyambut ulang tahun kelahiran gadis itu di sebuah restoran. Dalam video tersebut, Iqbal dilihat membeli seutas gelang emas dan kek hari jadi khas buat Erysha.

“Meraikan ulang tahun kelahiran sahabat saya, Erysha Emyra. Jarang sekali saya menyambut hari ulang tahun kelahiran, kali ini bersama anakanda Datin Seri Noniswara, pelakon dan juga sahabat saya.

“Semoga ikatan silaturrahim kita bertambah erat. Menjadi sahabat dunia akhirat. Terima kasih Datin Seri Noniswara dan keluarga Erysha sudi jemput saya.

“Semoga Erysha terus maju dan gapai segala impian yang terhasrat. Terus berdiri dengan hati yang baik dan disayangi ramai orang. Doakan kebaikan buat mereka ya?” tulisnya.

Perkongsian Iqbal itu mendapat pelbagai reaksi daripada netizen yang berpendapat Iqbal dan Erysha dilihat sesuai untuk menjadi pasangan serta mendaoakan agar mereka dijodohkan.


Proses Masukkan Embrio Matang Ke Tubuh Isteri, Achey Mohon Doa Orang Ramai

Pelakon dan pelawak Achey berkongsikan perkembangan terbaru mengenai proses rawatan persenyawaan in-vitro (IVF) yang sedang dijalani oleh isterinya, Nor Hasanah Yahaya.

Menerusi satu perkongsian di Instagram, Achey berkata isterinya telah menjalani proses memasukkan embrio matang ke dalam sistem peranakan.

“Bismillah bermula dari Ogos dan kini, proses penting telah tiba… memasukkan embrio matang ke tubuh ibunya.

“Mudah-mudahan berjaya, doakan proses ini berjalan dengan baik. Tak mudah proses ini, positif kita jalani, positif la kita dapat. Usaha sebaik yang boleh, Allah juga yang menentukan berjaya atau tidak, doakan kami terus kuat.

“Allahuakhbar, bismillah, tiada daya dan usaha hambaMu ini tanpa keizinanMu Ya Allah. Doakan Anne kuat dan hari ini bermula fasa penting,” tulisnya.

Perkongsian Acheyt itu mendapat pelbagai reaksi daripada netizen dan rakan artis yang mendoakan agar proses tersebut berjalan lancar serta dipermudahkan Allah.

Ogos lalu, Achey dan isteirnya berkongsikan berita bahawa mereka sedang mencuba melakukan rawatan persenyawaan in-vitro (IVF) dalam usaha mereka untuk mendapatkan zuriat selepas 11 tahun berkahwin.

Achey mendirikan rumah tangga dengan Nor Hasanah Yahaya pada 2011. Pasangan itu mengambil seorang anak angkat, Tiara Zinnirah pada Mei 2018 yang kini berusia empat tahun.


“Beli Kereta Biasa Pun Dah Bersyukur” – Amar Baharin & Amyra Rosli Dipuji Netizen

Baru-baru ini, perkongsian pasangan selebriti Amyra Rosli dan Amar Baharin di Instagram menjadi perhatian ramai.

Menerusi video dikongsikan, Amyra dan Amar berkongsikan keterujaan mereka  di atas kurniaan rezeki serta hasil kerja keras, mereka dapat membeli kereta baru.

Dalam video berkenaan, pasangan itu berkongsikan mereka membeli kereta baru jenis Honda HRV berwarna putih.

Perkongsian tersebut mendapat pelbagai reaksi daripada netizen yang memuji pasangan itu dilihat bersederhana meskipun berkemampuan untuk membeli kereta mewah yang lebih mahal.

Bagaimanapun, ada segelintir netizen mengatakan mengatakan kereta yang dibeli oleh pasangan ini bukan dalam kategori kereta sederhana golongan marhaen.

Amyra dan Amar mendirikan rumah tangga pada 11 November 2016. Pasangan itu dikurniakan sepasang cahaya mata, Aqeef Anaqi, 5 dan Ayra Aryssa, 2 tahun


“Yang Penting Dia Belum Kahwin, Tiada Anak” – Siti Saleha Akui Sedang Kenal Hati Joshua Fitton

Sebelum ini, pelakon Siti Saleha mengakui sedang berkawan rapat dengan seorang jejaka berdarah kacukan sepertinya selepas 10 bulan bercerai dengan bekas suami, Ahmad Lutfi Azhar.

Terbaru, perkongsian Siti Saleha menjadI perhatian ramai apabila dilihat memuat naik foto bersama seorang jejaka tampan ang merupakan pereka fesyen ternama tempatan bernama Joshua Fitton.

Memetik Astro Gempak, Saleha berkata dia dan Joshua masih dalam tempoh perkenalan dan mengenal hati budi masing-masing.

“Ya betul dia adalah orang yang saya pernah katakan sebelum ini, kami sedang berkenalan dan mengenali antara satu sama lain.

“Apa pun dengan berkongsi gambar bersamanya, saya harap semua orang tidak melebih-lebih untuk fikir apa seterusnya kami perlu lakukan. Ini adalah tempoh berkawan untuk kami berdua,” katanya.

Berkongsikan detik perkenalan mereka, Saleha berkata dia mengenali adik kepada jejaka itu terlebih dahulu kemudian baru mengenali Joshua.

“Dia seorang pereka fesyen, saya pada mulanya hanya kenal adik dia, kemudian baru mengenalinya. Everything going ok. Semoga semua yang baik-baik sahaja,” katanya.

Dalam pada itu, Saleha turut berseloroh mengatakan apa yang paling penting jejaka itu merupakan seorang bujang dan tiada anak.

“Apa yang penting dia belum kahwin dan tiada anak,” kata Saleha.

Terdahulu, Siti Saleha pernah mendirikan rumah tangga dengan Ahmad Lutfi Azhar namun perkahwinan mereka hanya bertahan selama empat tahun dan tidak dikuniakan cahaya mata.


Ayu Raudhah Sah Hamil Anak Keenam, Dah 5 Bulan

Baru-baru ini, pemain bola sepak Negeri Sembilan FC, Zaquan Adha ada memuat naik perkongsian menitipkan ucapan hari lahir buat isteri tercinta Ayu Raudhah.

Menerusi perkongsian itu, Zaquan memuat naik video kompilasi gambarnya bersama isteri sempena ulang tahun kelahiran isteri tercinta bersama kapsyen romantis dan di akhir video tersebut turut memaparkan foto alat ujian kehamilan yang menunjukkan keputusan positif.

BACA: Pernah Dua Kali Keguguran, Ayu Raudhah Gembira Dikelilingi Anak Ramai

Memetik Astro Gempak, Ayu mengesahkan dirinya kini hamil anak keenam dan usia kandungan sudah mencecah lima bulan.

Menurut Ayu, dia mengakui segan untuk berkongsikan berita tersebut pada awalnya apatah lagi ini bukanlah zuriat pertama mereka serta meluahkan rasa syukur di atas rezeki tersebut.

“Saya sebenarnya segan nak kongsi, sebab anak pun dah masuk enam, kalau anak nombor satu takpa la juga, excited la juga. Alhamdulillah, saya anggap ini rezeki buat anak saya dan suami. Kandungan saya dah masuk lima bulan dah, cuma tak pernah bagi tahu dekat media sosial sampailah Zaquan share video.

“Kami berdua ok je sebab kami berdua memang daripada keluarga yang ramai, saya dan Zaquan masing-masing ada tujuh adik beradik. Kami happy anak ramai,” katanya.

Dalam pada itu, Ayu berkongsikan dia mengalami alahan teruk untuk kandungan kali ini termasuk suaminya yang berdepan simptom muntah dan demam.

“Sebelum ini anak lima orang tak pernah ada morning sickness, tapi yang keenam ini lain macam rasanya. Saya dan Zaquan kami muntah dan demam masa first trimester.

“Teruk gila waktu itu, mungkin sebab dah berusia. Kami dah tak larat sangat, duduk sebelah terbaring demam. Sebelum ni pregnant senang je, kali ini je macam ada lain sikit,” katanya.

Ayu dan Zaquan mendirikan rumah tangga pada 21 Januari 2011 dan dikurniakan lima cahaya mata iaitu Muhammad Aisy Qaiser, Muhammad Aisy Aryann, Laura Zuleykha, Muhammad Aisy Khaliq dan Muhammad Aisy Al Jibreel.


Mood Krismas On! Sale Akhir Tahun Dah Pun Bermula Di Mitsui Outlet Park KLIA Sepang!

Cepatnya masa berlalu, pejam celik dah pun masuk Disember! Hujung tahun ni mesti banyak benda yang anda nak buat kan? Tak kisah la anda nak buat apa pun, yang penting kalau mana-mana mall ada sale akhir tahun anda wajib terjah tau!

Macam yang anda tahu lah, biasanya kalau hujung tahun ni, mesti banyak shopping mall akan buat sale. Nak pula musim Krismas lagi lah banyak, Memang anda kena siapkan duit yang banyak je, haha.

Kalau anda nak shopping untuk hujung tahun ni, kami rekomen anda datang sini. Sale mereka setiap tahun memang best. Terbaik beb!

Serius kami cakap, kalau akhir tahun lokasi inilah menjadi pilihan kami. Banyak promosi dan aktiviti best yang anda boleh lakukan di sini tau.

Hari Krismas pula semakin dekat, kami pasti bagi anda yang meraikan perayaan ini mesti tak nak ketinggalan promosi kaw-kaw yang ada kat sini. Elok sangat kalau waktu macam ni anda datang ke Mitsui Outlet Park KLIA Sepang ni.

Selain tu, apa yang anda boleh buat di Mitsui Outlet Park KLIA Sepang pada hujung tahun ni? Jom kita tengok!

Untuk info anda, Mitsui Outlet Park KLIA Sepang telah pun bertukar menjadi ‘syurga’ yang mempesona dengan bertemakan ‘A Christmas Bunny Wonderland’ untuk meraikan Musim Krismas kali ini!

Hah, pada anda yang geng budak OOTD, memang wajib ambil gambar sini. Sumpah cantik gila. Tiba-tiba rasa macam dalam movie Disney pula weh, boleh sangatlah anda nak feeling-feeling jadi Princess kat sini, ahaks!

Oh ya, anda boleh tengok datang dan ambil gambar di sini bermula 18 November hingga 25 Disember ini. Jangan terlepas.

Dah datang ke Mitsui Outlet Park KLIA Sepang kena la shopping puas-puas. Selepas shopping, anda jangan lupa tengok resit. Kalau anda berbelanja minimum RM300 bermula 21 November hingga 25 Disember 2022 dalam maksimum DUA (2) resit, anda berpeluang menang hadiah bernilai RM50,000!

Macam mana nak menang? Mudah je gais, ikut cara di bawah ni okay!

1. Imbas kod QR Penyertaan Peraduan yang tersedia di semua kedai runcit dan kedai makan yang mengambil bahagian
atau di kawasan acara utama yang terletak di Sunshine Square, Mitsui Outlet Park KLIA Sepang.
2. Isi borang penyertaan peraduan dalam talian.
3. Ambil gambar resit asal/bukti pembelian dan muat naik/lampirkan pada bahagian yang ditetapkan dalam borang penyertaan peraduan dalam talian.
4. Jawab soalan mudah dan klik hantar.

Pada 10 Pemenang Bertuah, anda akan memenangi hadiah antaranya Peti sejuk 2 Pintu Panasonic, Mesin Cuci Pakaian Sharp (Front Load), Televisyen Pintar Sharp, Laptop Lenovo Intel Celeron, Telefon Pintar Samsung Galaxy A33, Huawei Mate Pad, Pembersih Vakum Stick Sharp, Set Peralatan Makan Malam Le Creuset, Mesin Cuci Pakaian Panasonic (Top Load) dan Kerusi Urut GINTELL S5.

Kejap gais, tu baru sikit. Ni anda juga boleh menang baucar tunai bernilai RM100,000! Rebut peluang keemasan ini dengan hanya membelanjakan minimum RM200 di dalam gabungan dua (2) maximum resit di mana-mana kedai retail di Lalaport BBCC atau mana-mana outlet di Mitsui Outlet Park KLIA Sepang!

Caranya:
1. Belanja minimum RM200 di dalam gabungan dua (2) maximum resit di mana-mana kedai retail di Lalaport BBCC atau mana-mana outlet di Mitsui Outlet Park KLIA Sepang.
2. Scan QR dan isi maklumat lanjut.
3. Muat naik receipt anda.
4. Jawab soalan mudah.
5. LIKE page Facebook Lalaport BBCC dan Mitsui Outlet Park KLIA Sepang.
6. Kongsi kempen ini di Facebook anda!

Macam mana nak naikkan mood Krismas tahun ni? Haa.. Anda datang je ke Mitsui Outlet Park KLIA Sepang ni. Pada tarikh tertentu, anda dapat tengok persembahan istimewa yang menarik seperti Santa Claus Walkabout, penampilan Snowman Maskot, Pertunjukan Magik Santa, Persembahan Muzikal dan Tarian berlangsung pada hujung minggu sehingga Hari Krismas!

Anda boleh check out jadual persembahan di Laman Web Mitsui Outlet Park KLIA Sepang okay! Confirm  enjoy punya!

Pada anda yang ada anak kecil, bawa dorang untuk join bengkel seni dan kraf Krismas Mitsui Outlet Park KLIA Sepang pada tarikh terpilih. Wah, menarik juga ni gais.

Tarikh Jadual Bengkel:
10 & 11 Dis 2022 – Bengkel Kad Ucapan Krismas DIY & Poskad

Masa dari 3:00PM hingga 5:00PM bertempat di Tingkat Satu, hadapan COURTS. Tapi *terhad kepada 50 peserta pertama yang layak setiap hari je tau. So kena cepat sebelum full house!

Siapa cepat dia dapat! *Terhad kepada 300 pelanggan pertama yang layak setiap hari, anda boleh nikmati Perkhidmatan Pembungkusan Hadiah percuma dengan perbelanjaan minimum RM200 dalam satu resit di mana-mana outlet.*

Kalau anda nak bagi hadiah pada tetamu tu. Bolehlah datang ke Kaunter Perkhidmatan Bungkus Krismas, Dataran Sunshine, pada 22hb, 23hb & 24hb Dis 2022 jam 12:00 tengah hari hingga 8:00 malam.

Anda boleh sumbangkan hadiah kepada kanak-kanak dari rumah anak yatim. Keinginan kanak-kanak ini boleh ditunjukkan pada Wish Card di Gazebo dihiasi Krismas di Dataran Sunshine.

Macam mana tu?
1. Pilih mana-mana Wish Card yang terdapat di Gazebo yang dihias Krismas di Dataran Sunshine.
2. Buat pembelian hadiah di mana-mana outlet di Mitsui Outlet Park KLIA Sepang.
3. Tag hadiah dengan nama anak kemudian bawa ke Kaunter Maklumat tempat hadiah akan dibalut secara percuma.

Tunggu apa lagi? Jom pecut ke Mitsui Outlet Park KLIA Sepang sekarang! Anda mesti tak nak terlepas promosi dan aktiviti menarik kat sini. Lebih-lebih lagi ada sale akhir tahun. Memang tak tahan tengok!

Untuk info lebih lanjut tentang promosi hebat yang ada di Mitsui Outlet Park KLIA Sepang, anda boleh klik mana-mana laman sosial media mereka di bawah ni:


PU Azman Berdepan Empat Lagi Pertuduhan Seksual

Penceramah selebriti, PU Azman dihadapkan ke mahkamah hari ini untuk berdepan empat lagi pertuduhan berhubung kesalahan jenayah seksual yang didakwa dilakukannya terhadap tiga orang remaja.

Memetik Utusan Online, PU Azman bagaimanapun tidak mengaku bersalah selepas tiga pertuduhan pertama dibacakan di hadapan Hakim Mahkamah Sesyen, Syafeera Mohd. Said dan satu di hadapan Majistret, Amirul Asyraf Abd. Rasid.

BACA: Ramai Tampil Bersuara, Mangsa Dakwa PU Azman Ajak Tidur Berdua

Di Mahkamah Sesyen, PU Azman didakwa melakukan amang seksual fizikal dekat sebuah inap desa di Sungai Udang di sini terhadap seorang remaja berusia 16 tahun pada 20 Februari lalu.

Tertuduh kemudian didakwa melakukan kesalahan sama di lokasi tersebut pada 29 Jun lalu ketika remaja terbabit berusia 17 tahun.

Untuk pertuduhan ketiga, PU Azman didakwa menggalakkan seorang remaja lain berusia 17 tahun untuk berkomunikasi secara seksual melalui aplikasi WhatsApp dekat sebuah rumah di Meru, Klang pada 16 Ogos tahun ini.

PU Amzan didakwa di bawah Seksyen 14 (a) Akta Kesalahan Seksual Terhadap Kanak-Kanak 2017 yang mana sabit kesalahan boleh dipenjara sehingga 20 tahun dan juga boleh dikenakan sebat sekiranya disabitkan bersalah.

Bagi kesalahan komunikasi seksual pula, pendakwaan dibuat di bawah Seksyen 11(1)(b) akta sama yang boleh mengakibatkan penjara sehingga tiga tahun jika sabit kesalahan.

Di Mahkamah Majistret pula, Azman Syah dituduh melakukan perbuatan kelucahan melampau dengan menyentuh kemaluan seorang remaja berusia 19 tahun pada 10 Jun lalu dekat sebuah rumah di Jalan Sungai Bertek, Klang.

Kesalahan itu dilakukan mengikut Seksyen 377d Kanun Keseksaan yang boleh dipenjara sehingga dua tahun sekiranya disabitkan kesalahan.

PU Azman dibenarkan diikat jamin sebanyak RM24,000 bagi kesemua pertuduhan dan syarat tambahan tidak boleh mengganggu mangsa, keluarga serta melapor diri di balai polis berhampiran setiap bulan. Sebutan semula bagi kesemua kes ditetapkan pada 12 Januari tahun depan.


“Aku Mati Dekat Australia, Dikebumikan Sebagai Perempuan” – Sajat

Meskipun sudah berhijrah ke Australia, namun masih ramai netizen masih mengikuti perkembangan Sajat atau nama sebenarnya, Muhammad Sajjad Kamaruz Zaman.

Baru-baru ini tular video di aplikasi TikTok memaparkan Sajat menjawab persoalan daripada netizen yang bertanya tentang kematiannya sama ada meninggal sebagai lelaki atau pun wanita.

BACA: “Nak Pesan Pada Sajat, Tak Suka Diam” – Ibu Sajat Sedih Tengok Anak-Anak Bergaduh

Menjawab persoalan netizen itu, Sajat berkata dia akan tidak akan dibawa ke Malaysia apabila meninggal kelak dan akan dikebumikan sebagai wanita.

“Takkan nak mati pergi hantar dekat Malaysia, memang tidak lah! Mati aku perempuan nyah, register tu, mati tu, tulis female,” tulisnya.

Video tersebut mendapat pelbagai reaksi daripada netizen yang terkejut dengan kenyataan Sajat itu serta berharap agar usahawan itu diberikan hidayah oleh Allah.

Terdahulu, Sajat memaklumkan bahawa dia sudah menukar jantinanya kepada wanita secara sah di Australia. Sajat berkata dia merasakan seperti dilahirkan semula dan gembira kerana proses menukar status jantina di negara itu mudah dilakukan.


Ayda Jebat, Nabil Mahir Menangis Tinggal Anak 12 Hari Untuk Urusan Kerja

Perkongsian pelakon dan penyanyi, Ayda Jebat menjadi perhatian apabila dia dan suaminya, Nabil Mahir dilihat menangis kerana terpaksa meninggalkan anak mereka, Ana Nayla atas urusan kerja.

Menerusi video dikongsikan, Ayda dan Nabil tidak dapat menahan air mata dan menangis ketika dalam perjalanan untuk ke lapangan terbang untuk ke luar negara selama 12 hari.

BACA: “Berebut Nak Bayar, Asyik Dia Je Bayar” – Ayda Jebat Mengaku Selalu Gaduh Dengan Suami

Ayda turut menulis kapsyen mengatakan baru sahaja 4 hari ke Taiwan dia dan suami meleleh air mata setiap kali membuat panggilan telefon bersama Ana Nayla.

Lebih pilu, Ayda turut memberitahu dia membawa bantal dan selimut anak kesayangannya itu untuk melepaskan rasa rindu.

Perkongsian Ayda itu mendapat pelbagai reaksi daripada netizen yang memahami perasaan ibu bapa yang perlu berjauhan dan meninggalkan anak-anak kerana urusan kerja.

Malah, ada segelintir netizen turut berkongsikan pengalaman mereka yang terpaksa berjauhan dengan anak-anak kerana tuntutan kerja serta mengakui serba tidak kena jika pergi outstation tanpa anak di sisi.

Ayda dan Nabil mendirikan rumah tangga pada 1 Januari 2021. Pasangan itu dikurniakan seorang cahaya mata Ana Nayla kini berusia setahun.


Jualan Akhir Tahun Malaysia Airlines Berlangsung Sekarang! Jom Pilih Destinasi Anda

Gais, dah masuk Disember ni. Mood bercuti dah boleh onz dah! Jom lah tempah penerbangan anda dengan Malaysia Airlines, jualan akhir tahun sedang berlangsung!

Inilah masa yang sesuai untuk anda merancang percutian anda yang seterusnya dengan tawaran hebat untuk penerbangan, add-ons dan juga insurans perjalanan. Eee, tak sabarnya!

Anda rancang perjalanan anda yang akan datang dengan tawaran penerbangan dan tempat duduk yang terbaik. Tak kisahlah anda nak melawat orang tersayang dekat atau jauh, merancang percutian yang menarik bersama rakan-rakan atau ingin memulakan pengembaraan solo ke, yang penting anda kena menikmati diskaun sehingga 35% tambang ke destinasi antarabangsa, dan tambang bermula RM89 sehala ke destinasi domestik! Selain itu, dapatkan 10% bonus Enrich Points dengan tempahan anda!

Anda cakap je nak pergi mana. Dalam negara pun ada, luar negara pun ada tau. Negara kita ni banyak je tempat menarik. Haa, jangan menyesal di kemudian hari kalau anda tak pernah nak jejak kaki di tempat menarik di negara kita ni. Ahaks.

Melancong di dalam negara ni dapatlah anda berjimat sikit. Anda tak payah dah sibuk-sibuk nak bayar visa atau passport tu lagi. Bukan tu je, barangan di negara kita ni pun semuanya murah dan berpatutan! Paling awesome, anda tak payah bersusah-susah nak tukar matawang asing segala kalau mahu pergi melancong di negara sendiri.

Selagi kita boleh berjimat lebih bagus kita berjimat daripada membazir. Nak pula sekarang tengah on jualan akhir Malaysia Airlines, lagi lah boleh jimat banyak!

Untuk Semenanjung Malaysia seperti ke Kuala Terengganu, Johor Bahru dan Pulau Pinang, promosi bermula RM89; antara Sabah Sarawak, RM99; Sarawak RM129 dan Sabah RM179. Semua ni rate harga untuk seat lite ekonomi untuk perjalanan sehala menyeluruh ya.

Dah pusing habis melancong dalam negeri? Jangan risau, pada anda yang meronta-ronta nak ke luar negara tu, hah! Onz je gais. Pintu sempadan negara pun dah lama dibuka. Yang rindu nak tolak ‘luggage’ bag tu, apa lagi? Inilah masanya untuk anda rebut peluang melancong ke luar negara.

Anda boleh masukkan Seoul, Taipei, London, Singapore dan Bangkok antara destinasi pelancongan anda. Confirm best! Paling penting anda boleh dapatkan diskaun sehingga 35%. Tempah penerbangan sekarang untuk percutian akan datang! Nak tau info lanjut, klik LINK ini.

Oh ya, tempoh jualan bermula sekarang sehingga 12 Disember 2022. Manakala tempoh perjalanan pula bermula sekarang sehingga 31 Ogos 2023. Amacam gais? Dah decide ke nak pergi mana. Anda dah boleh plan dengan famili dan kawan-kawan anda. At least dengan melancong ni dapat juga mengurangkan stress anda.

Anda boleh menjelajah ke destinasi pilihan anda untuk mencari ketenangan jiwa dan mencari kekuatan supaya anda berasa lebih tenang dan bersemangat. Di samping, ia juga membantu kita refleksi semula matlamat dan kepentingan peribadi kita!


Bella Astillah, Aliff Aziz Terkena Sihir Pemisah

Pelakon dan penyanyi Bella Astillah mendedahkan dia dan suaminya, Aliff Aziz menjadi mangsa sihir pemisah rumah tangga yang didakwa dihantar oleh seorang wanita tidak dikenali.

Memetik Harian Metro, Bella berkata sihir tersebut dihantar untuk melihat rumah tangga pasangan itu musnah. Bagaimanapun, Bella meluahkan rasa syukur keadaan mereka semakin pulih selepas menjalani rawatan alternatif.

BACA: Mimpi Ular Besar & Anak Meracau Setiap Hari, Bella Astillah Terkena Sihir?

“Ada yang menghantar sihir pemisah rumah tangga. Kalau kata kami nak berpisah, kenapa tak berpisah dari dulu saja masa banyak kes yang terjadi antara saya dan Alif.

“Apa yang kami lalui selama lebih sebulan ini tak okey. Tapi saya bersyukur apabila Aliff tidak pernah menolak setiap kali saya ajak pergi berubat sebab dia sendiri pun dapat rasakan perubahan terhadap dirinya. Begitu juga dengan saya.

“Gangguan ini berlaku secara keseluruhan. Saya sangat takut dengan apa yang berlaku sekarang ini. Terlalu berat untuk saya kongsikan.

“Tapi Alhamdulillah kami semakin pulih sebab Aliff nak pergi berubat. Mungkin sesetengah pasangan, dia tidak mahu atau tak percaya, tapi dia sama-sama nak cari jalan sebab dapat rasakan sesuatu pelik terjadi kepada kami,” katanya .

Menurut Bella lagi, dia dan Aliff akan cuba sedaya upaya untuk menyelamatkan rumah tangga mereka serta menyifatkan apa yang berlaku sebagai ujian serta akan lebih berhati-hati untuk memuat naik perkongsian.

“Alhamdulillah kami sudah cukup matang sekarang. Jadi, kami anggap apa yang berlaku ini sebagai ujian dan teguran untuk saya.

“Jadi sekarang ini saya perlu lebih berhati-hati dalam membuat perkongsian di media sosial. Mungkin sebelum ini saya terlalu kerap berkongsi hingga buat orang tak selesa.

“Aliff sekarang sedang berehat dan dia selalu beri saya sokongan moral. Dia juga selalu ingatkan saya supaya tidak mengalah dan minta saya untuk berjuang menyelamatkan perkahwinan ini.

“Rumah tangga kami nak masuk tahun ketujuh bersama anak-anak. Jadi saya nak ambil kesempatan ini untuk memohon maaf atas apa yang saya lakukan. Tapi, selepas ini Insha-Allah saya akan lebih berhati-hati dalam berkongsi apa saja di media sosial,” katanya.


Siti Saleha Tayang Kekasih Kacukan, Pereka Fesyen Ternama

Sebelum ini, pelakon Siti Saleha mengakui sedang berkawan rapat dengan seorang jejaka berdarah kacukan sepertinya selepas 10 bulan bercerai dengan bekas suami, Ahmad Lutfi Azhar.

Terbaru, perkongsian Siti Saleha menjad perhatian ramai apabila akhirnya memperkenalkan kekasinya kepada itu yang merupakan pereka fesyen ternama tempatan bernama Joshua Fitton.

BACA: Siti Saleha Dah Jumpa Pengganti, Lelaki Berdarah Kacukan Jadi Pilihan

Perkongsian Siti Saleha di Instagram itu mendapat pelbagai reaksi daripada netizen termasuk rakan-rakan artis yang mengusik pasangan itu.

Sementara itu, diruangan komen ada segelintir netizen terutama kaum lelaki yang patah hati apabila hati pelakon itu sudah pun dimiliki oleh seseorang.

Memetik Kosmo, Joshua pernah berkahwin dan mempunyai seorang cahaya mata. Joshua merupakan lulusan sarjana dalam bidang Senibina dari University of Lincoln, United Kingdom dan merupakan pengasas jenama fesyen tanah air, Atelier Fitton.

Terdahulu, Siti Saleha pernah mendirikan rumah tangga dengan Ahmad Lutfi Azhar namun perkahwinan mereka hanya bertahan selama empat tahun dan tidak dikuniakan cahaya mata.


Jasmine Suraya Mengalir Air Mata Pertama Kali Hadir Kelas Agama Islam

Pelakon Jasmine Suraya berkata dia mengalirkan air mata apabila kali pertama dijemput menghadiri kelas agama Islam pada Ogos lalu.

Memetik mStar Online, Jasmin berkata dia menangis kerana teringat kisah silam serta kehadirannya diterima baik meskipun dia bukan beragama Islam.

“Saya masih ingat kali pertama hadir ke kelas agama itu saya menangis tetapi selepas itu timbul rasa puas dalam diri, saya rasa senang mengikuti kelas berkenaan kerana tidak rasa dihakimi selain seronok dapat bersama rakan-rakan dan boleh berkongsi apa sahaja.

“Bagi saya, apa saja yang kita baut di dalam duni ini ia sentiasa kembali dengan 99 nama Allah, itu yang buatkan saya rasa gembira dan selamat.

“Saya juga belajar bahawa dalam agama tidak perlu menghakimi seseorang. Kalau sentiasa dihakimi itu membuatkan orang takut. Banyak lagi keindahan dalam agama yang saya pelajari,” katanya.

Menurut Jasmin lagi, dia turut menyertai grup telegram milik Neelofa untuk mendalami agama Islam serta menghadiri beberapa kelas dianjurkan selebriti popular itu.

Dalam pada itu, Jasmine mengakui dia masih belajar serta enggan berkongsi lanjut mengenai status sebenar agamanya kerana disifatkan ianya perkara peribadi.

“Saya tak mahu berkongsi kerana ia terlalu peribadi. Saya masih lagi dalam proses belajar dan sedang mengikuti kelas agama. Saya pun tak tahu apa yang perlu dikongsikan.

“Bagi saya apa yang dicari adalah pegangan hidup..dalam hidup ini ada jatuh dan bangun. Semua itu di luar kawalan kita. Jadi kalau ada pegangan hidup, kita akan rasa lebih stabil. Itulah yang saya kejar,” katanya.


Da’i Syed Pasrah Jubah Solat Dipinjam Isteri Buat Cabut Rumput

Sabtu lalu, pasangan selebriti, pendakwah bebas Da’i Syed, dan pengacara, Hana Ismail sah bergelar sebagai suami isteri dengan sekali lafaz dalam satu majlis diadakan di Masjid Ibnu Mas’ud, Kuala Lumpur.

Di Instagram, Da’i Syed tidak lokek berkongsikan momen bersama isteri tercinta termasuk video mereka berjalan mengelilingi kawasan kampung.

BACA: “Bagi Yang Kenal Saya, Syed Is Not Really My Type” – Hana Ismail

Terbaru, perkongsian Syed di Insta Story menjadi perhatian apabila memuat naik video menyakat isterinya yang nemakai jubahnya ketika mencabut rumput di halaman rumah.

Menerusi video itu, Syed menulis kapsyen mengatakan jubah tersebut digunakan untuk menunaikan solat. Lebih lucu, apabila Hana tetap mempertahankan dirinya yang secara terangan memakai jubah itu terbalik.

Terdahulu, pengacara berusia 36 tahun itu berkata suaminya itu bukan lelaki idamannya namun Hana memberitahu dia akhirnya menemui jawapan selepas melakukan solat istikharah.

Sementara itu, Syed berkata dia tertarik dengan kecantikan isterinya itu serta keperibadiannya. Katanya lagi, pada awalnya dia tidak menyangka Hana berusia 36 tahun kerana wajahnya yang cantik.


Wanita Tawar Jadi Isteri Kedua Nak Beri Zuriat, Izzue Islam Mohon Jaga Hati Isteri

Baru-baru ini, pelakon dan penyanyi Izzue Islam memaklumkan bahawa Izzue Islam memaklumkan dia akan menjalani rawatan IVF hujung tahun ini atau pertengahan tahun depan disebabkan jadualnya sebagai artis sangat padat.

Menerusi satu temu bual bersama Melodi, ditanya mengenai rancangan untuk mengambil anak angkat, Izzue berkata dia dan isteri, Awin Nurin masih ingin berusaha sendiri.

Ada seorang perempuan datang dan tawar diri nak jadi isteri no2 dan nak bg anak untuk izzue.. ehhh zaman sekarang mmg ramai ke orang berani erkk… min pun takutttt!!! ?? #melodi #tv3 #izzueislam #fyp? #sensasi #panas #fypage #kabinet #malaysia #fyppppppppppppppppppppppp

“Dalam masa sama, ada juga yang mesej DM saya nak beri bayi mereka, tapi kami respon dengan meminta maaf sebab belum bersedia,” katanya.

Lebih mengejutkan, Izzue turut berkongsikan kisah dimana ada wanita tidak dikenali yang berani tampil dihadapan mereka mencuba nasib untuk menjadi isteri kedua dan menawarkan untuk memberikan zuriat.

“Benda ni berlaku pertengahan tahun ini, saya dan isteri ada sekali dan ada seorang perempuan datang jumpa kami, ambil gambar dan borak-borak.

“Tiba tiba dia tanya isteri saya “you kalau you okay, I boleh jadi nombor dua”, saya tergamam sebentar ingat salah bual ke apa ke. Jadi kami ingat bergurau tapi rupanya serius.

“Dia kata kalau betul saya mahukan zuriat, dia boleh jadi isteri kedua, dia boleh beri zuriat. Saya dan isteri terkedu. Kami tak tahu nak respon apa ketika itu,” katanya.

Izzue berkata dia mengakui marah dengan tindakan individu tersebut yang tidak menjaga sensitiviti isterinya serta menyentuh isu privasi hal rumah tangganya.

“Saya tak pernah jumpa sebelum ini. Pertamanya, saya tak cam wajah dia tapi cara borak itu memang macam dah kenal lama. Cara dia tegur saya dan isteri sangat ramah.

“Tapi bila dia cakap macam itu, saya marah sebenarnya. Saya tak nafikan, memang ada kesan. Tolong jaga hati isteri saya, awak perempuan, bertudung pula, tak manis seorang perempuan buat begitu pada isteri dan suami orang,” katanya.


Julia Farhana, Dr Che Hafiz Didakwa Bersekedudukan Sebelum Bernikah?

Bakal mendirikan rumah tangga tidak lama lagi, banyak dugaan dilalui pelakon, Julia Farhana serta bakal suaminya, Dr Che Muhammad Hafiz.

Baru saja reda isu bersama bekas isteri Dr Che Hafiz iaitu Lufya Omar, muncul pula dakwaan daripada individu yang menuduh Julia bersekedudukan dengan pasangannya sebelum bernikah.

BACA: Julia Farhana Tak Terfikir Bakal Kahwin Dengan Bapa Tunggal, Ikut Pilihan Ibu

Memetik Oh Bulan, Julia menegaskan dakwaan tersebut adalah satu fitnah besar yang dilemparkan netizen. Julia turut mencabar individu tersebut untuk menunjukkan bukti mengenai tuduhan tersebut.

“Saya tidak tahu apa-apa tentang itu dan saya tak nak komen. Sebab saya rasa perkara itu adalah satu fitnah yang sangat besar dan saya tak nak perbesarkan isu tersebut. Saya rasa kalau ada.. keluarkan bukti. As simple as that!” katanya.

Dalam pada itu, Julia berkata dia berlapang dada dengan kontroversi melanda dirinya kerana baginya sudah menjadi asam garam bagi seorang selebriti dimana hal peribadi pasti akan diperkatakan.

“Saya rasa itu lumrah jadi seorang selebriti dan public figure. Kita nak simpan macam mana pun peribadi, kalau terkeluar kita terima dengan terbuka.

“That’s a lot dififferent comments what happening. Saya terima saja sebab saya tahu kebenaran. Jadi saya pegang dengan pendirian saya.

“Apa yang orang katakan saya tak boleh nak hentikan. Saya tak boleh nak hentikan mereka buat andaian dan spekulasi sendiri. Mereka tak ada dalam perjalanan hidup saya.

“Jadi, untuk mereka yang di luar sana, kalau nak terus menyokong saya.. alhamdulillah. Tetapi kalau mereka rasa macam ini buatkan Julia bukan lagi sesuai untuk jadi seorang pelakon dan public figure dalam industri pun saya terima” katanya.

Sebelum ini, Julia mendedahkan dia dan Hafiz bakal mendirikan rumah tangga dalam masa terdekat namun tidak didedahkan tarikh hari bahagia mereka.


Netizen Malu Tengok Anak Dara Kak KM Tayang Lurah

Sebut sahaja nama Kak KM atau Liana Rosli, pasti ramai mengenai anak kepada pelakon veteran Normah Damanhuri yang sering mencetuskan kontroversi.

Bukan sahaja Kak KM, nampaknya anak sulung kepada usahawan itu turut menerima tempias yang sama kerana sering dilihat tampil dengan pakaian mencolok mata.

BACA: Netizen Puji Kak KM, Anak Sulung Macam Kakak & Adik

Baru-baru ini, hangat diperkatakan mengenai satu perkongsian dimuat naik menerusi akaun @sweetdaraselangornafie di TikToknya, memaparkan anak gadis usahawan itu sedang menyanyikan sebuah lagu bersama ahli keluarga yang lain.

Bagaimanapun, penampilan gadis itu yang menggayakan gaun berwarna putih yang mendedahkan bahagian dadanya menimbulkan rasa kurang senang netizen.

Diruangan komen, rata-rata netizen meluahkan rasa sedih dengan penampilan anak usahawan itu yang didakwa seperti ‘tidak cukup kain’ dan ada yang menyamakan anak perempuan itu dengan ibunya dan menggunakan peribahasa ‘ke mana tumpah kuah, kalau tidak ke nasi’.

Meskipun ada yang mengecam, ada segelintir netizen memuji bentuk badan anak perempuan Kak KM itu yang sememangnya menjadi idaman ramai gadis-gadis.


Netizen Tak Keruan Tengok Remy Ishak Main Air

Lama rasanya tak dengar cerita tentang pelakon kacak, Remy Ishak. Melihatkan penampilannya terbarunya, Remy dilihat semakin tegap dan sasa.

Baru-baru ini, tular perkongsian video di aplikasi TikTok dimuat naik oleh peminatnya memaparkan pelakon itu berada di taman tema air, Sunway Lagoon.

Menerusi video itu, Remy yang dilihat memakai t-shirt berwarna kuning diajak bergambar oleh peminatnya yang ketika itu sedang bermandi-manda di taman tema berkenaan.

Perkongsian individu itu mendapat pelbagai reaksi daripada netizen yang tidak keruan melihat ketampanan Remy yang bermain air serta ada yang menyangkakan pelakon itu seperti bintang Hollywood.

Apa yang menjadi perhatian, ada yang berseloroh mengatakan suami orang sememangnya kacak sehingga ada yang mahukan air pool tersebut kerana Remy.

Malah, ada yang pada awalnya menyangkakan lelaki dalam video tersebut adalah ahli politik Khairy Jamaluddin selepas melihat pada fizikal mereka yang lebih kurang sama.

Terdahulu, Remy mendirikan rumah tangga dengan bekas tunangnya, Ezza Yusof pada 21 Ogos tahun lalu.


Siti Elizad Dituduh Jarang Masak Sebab Dapur Bersih Sangat

Sebelum ini, pelakon dan penyampai radio Siti Elizad pernah dkiritik oleh netizen dengan mendakwa selebriti itu sukar untuk menimang cahaya mata kerana terlalu sibuk bekerja.

Baru-baru ini, Elizad ada berkongsikan video memaparkan suaminya, Shamsul Baharin dilihat sedang membantunya di dapur.

BACA: Tiba-Tiba Cakap Kesian Elizad Tak Ada Anak, Netizen Bengang Dengan Pemanggil Radio

Menerusi entri itu, Eliza turut menjawab pertikaian netizen yang menuduhnya jarang memasak kerana dapurnya dilihat berada dalam keadaan sangat bersih.

“Yang selalu cakap dapur tak guna sebab tak kotor langsung, inilah orangnya yang setiap kali habis masak dia yang kemas dan lap dapur.  Peneman hidup, orang yang banyak ajar erti sabar. Yang tak pernah marah,” tulisnya.

Dalam perkongsian lain, Elizad turut menzahirkan ucapan terima kasih buat suaminya yang sentiasa berada disisinya dan sentiasa membimbingnya untuk ke arah yang lebih baik.

Terdahulu, Elizad menjalani rawatan IVF bagaimanapun keguguran selepas beberapa hari disahkan hamil pada November 2020.


Tamat Pengajian Peringkat Degree, PU Riz Menangis Peluk Keluarga

Penceramah selebriti Haris Ismail atau PU Riz berjaya menamatkan pengajiannya di peringkat Ijazah Sarjana Muda dalam jurusan Pengajaran Bahasa Inggeris sebagai Bahasa Kedua baru-baru ini.

Menerusi video yang tular di TikTok, PU Riz yang kelihatan segak mengenakan jubah graduasi menerima sorakan yang kuat dari tetamu yang hadir sewaktu di majlis Konvokesyen Universiti Islam Antarabangsa Malaysia (IIUM).

BACA: “Banyak Benda Boleh Dipermain, Tapi Anak Ini Rasa Dia Lain Sikit” – PU Riz

Tukang sorak paling happy ada kat situ ?? #neelofa #harisismail #neelofaharis #fyp #foryou #fypage #xyzbca #iiumconvo2022

Malah, isterinya selebriti popular Neelofa turut berkongsikan momen dirinya yang teruja serta memberikan sorakan paling kuat ketika suaminya mengambil skrol di atas pentas.

Sementara itu, tular video dimuat naik oleh peminat memaparkan PU Riz yang dilihat tidak dapat menahan air mata apabila memeluk ahli keluarganya.

Diruangan komen, rata-rata netizen mengatakan mereka tidak pernah melihat keluarga pendakwah bebas itu serta memberitahu sejuk mata melihat keluarga PU Riz.


Badan Kembali Tegak, Zamani Buat Persembahan Pertama Selepas Pembedahan

Hampir sebulan menjalani pembedahan tulang belakang akibat penyakit scoliosis bulan lalu, penyanyi Zamani muncul membuat persembahan pertamanya pada Ahad lalu.

Menerusi perkongsian video oleh isterinya, Nur Juliana Abd Rani di Instagram, Zamani dilihat bergerak aktif di atas pentas dan postur badannya kembali tegak.

BACA: Zamani Dibenar Pulang Ke Rumah, Badan Kembali Tegak Selepas Pembedahan

“Persembahan pertama selepas menjalani pembedahan tulang belakang..terima kasih kepada CEO dan warga kerja DATUM kerana menjemput dan kepada pengunjung² terima kasih kerana sudi hadir malam tadi,” tulisnya.

Sementara itu, pengacara Datuk Aznil Nawawi yang membantu mengumpul dana pembedahan Zamani meluahkan rasa syukur serta menitiskan air mata menonton persembahan penyanyi itu.

“AllahuAkbar. Terima kasih Allah kembalikan kesihatan dan keadaan fizikal Zamani kepada dahulu. Menitis airmata gembira menonton persembahan pertama Zamani selepas pembedahan. Kurang dari sebulan selepas pembedahan dilakukan,” tulisnya.

Melihatkan keadaan Zamani kini semakin baik, rata-rata netizen turut meluahkan rasa syukur serta mendoakan penyanyi itu terus sihat.

Bulan lalu, Zamani menjalani pembedahan membetulkan tulang belakang melengkung akibat penyakit skoliosis. Isterinya berkata, Zamani dinasihatkan doktor supaya berehat lebih lama bagi memastikan keadaan kesihatannya pulih dengan cepat.


Joy Revfa Minta Da’i Syed Carikan Jodoh Untuk Dirinya

Sabtu lalu, pasangan selebriti, pendakwah bebas Da’i Syed, dan pengacara, Hana Ismail sah bergelar sebagai suami isteri dengan sekali lafaz dalam satu majlis diadakan di Masjid Ibnu Mas’ud, Kuala Lumpur.

Menerusi satu perkongsian di Instagram, Da’i Syed dilihat ada memuat naik video sebelum dia bergelar suami serta kapsyen ringkas mengucapkan salam buat isterinya.

Perkongsian Da’i Syed itu mendapat pelbagai reaksi daripada netizen yang mengucapkan tahniah serta mendoakan agar rumah tangga pasangan itu kekal hingga ke akhir hayat.

Turut menjadi perhatian ramai adalah komen rakan usahawan selebriti, Joy Revfa yang berseloroh meminta pendakwah itu mencarikan jodoh buat dirinya.

Untuk rekod, Joy pernah mendirikan rumah tangga dengan penyanyi Hafiz Hamidun pada Mei 2017, namun pasangan itu bercerai pada Oktober tahun yang sama.


Mimpi Ular Besar & Anak Meracau Setiap Hari, Bella Astillah Terkena Sihir?

Pasti ramai tahu, bulan lalu pelakon dan penyanyi Bella Astillah dimasukkan ke wad selepas mengalami sakit kepala yang teruk.

Menerusi satu temu bual Melodi baru-baru ini, Bella mendedahkan dia terpaksa memanggil ustaz dan ustazah untuk mengubatinya di rumah. Bella juga memberitahu, dia seolah menjadi orang lain dan kuat marah.

Siapa yang sanggup buat Bella Astillah?? Tak ingat dosa ke?? #meloditv3 #fyp? #sensasi #panas #bellaastillah #sabah #fypdongggggggg #fyp??viral

“Sekarang saya bergantung pada ubat kalau tidak baik juga saya terpaksa buat pembedahan. Doakan Bella. Saya tak pernah alami (gangguan) sebenarnya, saya jarang muat naik di Instagram sebab saya kurang sihat, saya mula berubat, minta Ustazah datang rumah.

“Saya berhusnuzon selalu, pergi ke klinik sahaja tetapi benda ini tak sihat-sihat. Kita tahu diri kita, kita jadi lain. Jadi kuat marah-marah,” katanya.

Lebih mengejutkan, Bella turut mendedahkan perkara aneh berlaku pada dirinya termasuk anaknya. Kongsi Bella dia mengalami mimpi ular berturutan namun tidak terfikir mengenai perkara sihir.

“Anak kedua saya setiap hari, setiap malam antara pukul 2 pagi sampai 4 pagi akan jerit-jerit, nangis dan meracau yang tak berhenti. Masalahnya setiap hari. Bila pergi jumpa doktor, tiada apa-apa pun, dari situ saya kena ikhtiar juga. Rasa tak boleh bekerja, sakit badan.

“Cuma setiap hari mimpi, saya mimpi ular. Saya mengadu kepada ibu saya dan ibu saya cakap ‘kalau mimpi ular buat orang yang belum kahwin maksudnya orang masuk meminang tetapi kau dah kahwin’. Tapi tak pernah fikir tentang sihir-sihir ini.

“Sampai saya tidak sihat, saya minta Ustazah datang bawa air Zam-Zam dan saya bercerita. Itu perkara tak baik sebab saya mimpi itu berturutan.

“Mimpi ular yang besar, ular yang putus, anak saya Ayden pegang ular itu. Saya beterima kasih sangat kepada Ustaz dan Ustazah yang datang ke rumah,” katanya.

Dalam pada itu, Bella berkata dia akan lebih berhati-hati untuk memuat naik perkongsian selepas ini lebih-lebih lagi gambar keluarga.  Bella berkata dia tidak akan memaafkan jika ada individu yang bersifat dengki hingga sanggup membuat dirinya dan keluarga terseksa.

“Kalau betul niat awak begini, saya rasa kesian kepada awak. Mungkin awak tak bahagia. Saya sangat kecewa, susah nak maafkan sebab apa yang awak buat ini sangat besar kesannya terhadap rumah tangga saya.

“Alhamdulillah mungkin atas berkat anak-anak, saya dan Aliff pertahankan demi rumah tangga kami. Maaf saya katakan, saya tak boleh maafkan kamu,” katanya.


Bukan Sengaja Nyanyi Sumbang, Nabila Razali Terluka Baca Komen Sinis Netizen

Baru-baru ini hangat diperkatakan mengenai pelakon dan penyanyi, Nabila Razali apabila persembahannya sumbang ketika menyanyikan lagi Aku Terluka yang juga single terbarunya.

Memetik mStar Online, Nabila berkata dia bukan sengaja mahupun suka-suka untuk menyanyi sumbang dan sudah memberikan yang terbaik namun terganggu dengan pelbagai faktor seperti tidak cukup rehat sehingga persembahannya sumbang.

“Pada hari pelancaran saya tidak cukup rehat dan itu salah satu faktor nyanyian sumbang tetapi saya tidak mahu jadikan ia sebagai alasan.

“Perkara pun sudah berlaku, orang pun dah post nak buat apa lagi, enjoy sahaja… saya tak salahkan sesiapa tetapi saya sendiri yang bersalah.

“Sebagai penyanyi saya tak akan sengaja menyanyi sumbang tetapi perkara sudah berlaku. Saya hanya boleh move on dan buat lebih baik pada masa depan,” katanya.

Meskipun dihentam teruk sehingga ada yang memintanya untuk berhenti menyanyi, Nabila berkata dia tidak akan berbuat demikian kerana bidang nyanyinya adalah cintanya.

Tambah Nabila lagi, meskipun adakalanya terluka dengan kecaman dilemparkan netizen, dia hanya mampu memekakkan telinga supaya tidak menggangu perjalanan kariernya sebagai penyanyi.

“Saya tolak tepi semua kecaman, kalau saya fikir apa orang cakap nanti saya akan dekat situ sahaja. Menyanyi ini saya minta sejak kecil, jadi kenapa saya perlu nak dengar cakap orang.

“Saya tak marah atau sakit hati tetapi kesal dengan ayat-ayat ditinggalkan seolah-olah mereka ini tiada adik-beradik atau kawan-kawan,” ujarnya.


Tarian Pelik Da’i Syed Dikecam, Netizen Tampil ‘Backup’

Sabtu lalu, pasangan selebriti, pendakwah bebas Da’i Syed, dan pengacara, Hana Ismail sah bergelar sebagai suami isteri dengan sekali lafaz dalam satu majlis diadakan di Masjid Ibnu Mas’ud, Kuala Lumpur.

Difahamkan, pasangan pengantin itu diraikan dalam satu majlis resepsi pada malam hari yang sama di Magica Hall, Monterez Club Shah Alam.

BACA: “Bagi Yang Kenal Saya, Syed Is Not Really My Type” – Hana Ismail

Tular video dikongsikan oleh Xtra di aplikasi TikTok memaparkan kemeriahan majlis perkahwinan pasangan itu. Bagaimanapun, ada yang kurang senang dengan aksi Da’i Syed menari tarian Marawis dipercayai tradisi bagi keturunan Arab.

Sportinglah pengantin lelaki menari tarian marawis ? #fyp #xtramy #daiesyed #menari #marawis #walimatulurus #beritaditiktok #sembangentertainment

Menerusi video berkenaan, Da’i Syed dilihat sedang menari bersama beberapa orang individu di hadapan pemain muzik sambil ditonton oleh tetamu.

Aksi tarian itu bagaimanapun menimbulkan salah faham dalam kalangan netizen yang menyifatkan ia sebagai hiburan melekakan.

Bagaimanapun, ada yang mempertahankan pendakwah itu dengan menjelaskan tujuan tarian Marawis dimana ia merupakantradisi bagi keturunan Arab iaitu Syed dan Syarifah.

Kata netizen lagi, jika di Malaysia kebiasaannya persembahan tarian zapin dan jika di Yaman mereka akan persembahkan tarian Marawis.


Bagi Anak Makan Coklat, Fazura Anggap Diri Teruk

Pelakon dan usahawan, Nur Fazura meluahkan rasa kecewa dengan tindakannya apabila memberi ‘umpan’ coklat pada anaknya, Nur Fatima Aisya.

Menerusi satu perkongsian di Instagram, Fazura berkata dia terpaksa memberikan coklat kepada Fatima kerana mahu mengalihkan tumpuan anaknya yang menangis selepas disuntik.

“Selesai mengambil vaksin influenza. Ini saya sebagai ibu bapa yang teruk sebab cuba tenangkan anak dengan coklat,” tulisnya.

Dalam video dikongsikan, Fatima dilihat menangis sambila memeluk ibunya kerana ketakutan sewaktu mendapatkan suntikan vaksin influenza. Kemudian, Fazura dilihat mengeluarkan coklat dari dalam beg dan diberikan kepada Fatima.

Perkongsian Fazura itu mendapat pelbagai reaksi daripada netizen yang berpendapat tindakan Fazura itu adalah wajar dan tidak salah.

Dalam pada itu, ada segelintir netizen memberikan kata-kata semangat buat Fazura dengan mengatakan selebriti itu merupakan seorang ibu yang baik dan hebat buat Fatima.

Untuk rekod, Fazura mendirikan rumah tangga dengan Fattah pada 27 November 2017 dan dikurniakan cahaya mata perempuan, Nur Fatima Aisya pada 2 Oktober 2020.


Patut Lah Ramai Artis Sukakan Unity Kitchen Ni, Memang Love Teroks!

Kalau anda perasan, bila adanya house tour di rumah artis, pasti mata kita akan terpegun dengan kecantikan serta kekemasan dan susun atur perabot atau kabinet di dalam rumah mereka kan? Betul-betul adore tau. Sangat nampak eksklusif dan mewah!

Kalau dah tengok rumah orang yang cantik dan kemas ni, terus terasa nak buat macam tu juga kan? Suka tengok dekorasi rumah dorang ni. Memang cantik gais. Tapi tulah, nak rumah cantik dan tersusun mestilah kena cari pakar dalam bidang ini. Kalau tak memang kelaut jadinya!

Kami ada juga ternampak beberapa artis di negara kita ini menggunakan khidmat pakar dalam mencantikkan rumah dan juga menyusun atur rumah mereka. Yelah tak semua pakar dalam bidang tertentu kan? Nak juga tahu siapa yang selalu menghiasi rumah artis kita ni. Tapi sebelum tu, jom kita lihat dulu artis mana yang ada rumah cantik sangat ni.

Bukan satu bahagian rumah je tapi keseluruhan rumah di renovate oleh pelakon Saharul Ridwan ini kepada isteri kesayangannya, Deena Emir. Pergh berbunga-bunga lah hati si Deena bila suami buat surprise macam ni kan?

Dah tak nak cakap banyak, anda tengok sendiri lah, journey dia bersama team di video bawah ni. Dari mula sampai akhir, memang padu gais!

Siapa tak kenal dengan pasangan merpati dua sejoli ini kan? Suka betul kami kalau tengok dorang ni. Amar Baharin pun ada buat surprise juga untuk Amyra Rosli, isteri kesayangannnya tu. Senyum sampai telinga Amyra.

Siapa je tak suka kalau rumah baru yang kosong telah dihiasi dengan kabinet yang semuanya cantik dan kemas! Pandai Amar pilih pakar ye, ahaks.

Pasangan hot ini pun tak ketinggalan untuk menghiasi rumah mereka. Kalau anda lihat dapur rumah dorang confirm mood nak memasak tu datang, haha.

Sumpah cantik gila kan gais dengan hiasan dan juga kabinet yang dorang atur dan pilih ni. Sangat praktikal! Anda kena masukkan dalam wishlist anda nak dapur macam ni, bila lagi kan? Barulah boleh senyum macam Zahirah ni!

Sama cantik sama padan. Comel je kalau lihat pasangan ini. Demi isteri tersayang, Nadzmi Adhwa pun nak cari dapur yang terbaik untuk si isterinya. Anda tengok video di bawah ini, mana satu pilihan hati Nadzmi Adhwa.

Ardell pun approved dapat dapur macam ni. Kalau anda nak tahu tip paling penting untuk menghias dapur adalah pemilihan perabot dan kabinet atau rak yang sesuai dengan saiz dapur anda. Barulah ngam!

Tengok kitchen showroom dengan Elfira Loy pun dah jatuh cinta, ini tak tahu lah kalau ada di dapur rumah sendiri ni, confirm tak pergi kemana dah. Tiada lagi makan di luar, agituwww. Haha.

Elfira Loy pun suka nak hias dapur bagi cantik tau. Dengan dekorasi yang mengancam ini, pastinya puas hati bila tengok dapur yang menjadi pilihan Elfira Loy ni. Jom kita tengok sama-sama!

Macam mana gais, on tak on rumah artis kita ni? Cantik dan nampak kemas je. Bila lah kita nak dapat rumah camtu kan?

Sumpah kami jatuh cinta dengan perabot, kabinet dan juga susun atur di rumah mereka. Paling bestnya, kabinet yang digunakan Unity Kitchen pun sangat berkualiti. Untuk dapur, Unity Kitchen menggunakan panel belakang anti lipas. Wah, memang lipas tak berani nak ganggu dapur anda dah la lepasni, hehe.

Kalau anda nak tahu, artis kita semua ni menggunakan khidmat pakar Unity Kitchen. Mereka ini adalah antara syarikat kabinet yang dipilih oleh artis terbanyak di Malaysia tau.

Sebab ramai artis memilih Unity Kitchen ni kerana mereka sukakan perkhidmatan dan juga kualiti produk dari Unity Kitchen ni. Hampir 100% kepuasan daripada pemilik rumah dan artis untuk mereka, wow!

Satu lagi gais, Unity Kitchen juga menggunakan khidmat percuma drawing untuk anda selain pengukuran dan anggaran percuma di rumah anda atau lawat Unity showroom. Tak hairan lah mereka menjadi pilihan artis kita.

Ini baru sebahagian artis yang menggunakan khidmat mereka tau. Sebenarnya ramai lagi artis yang suka sangat dengan Unity Kitchen ni. Ada ramai artis popular sedang berbincang dengan Unity Kitchen. Tahun depan anda boleh lihat ramai lagi artis popular memilih Unity Kitchen #ChooseUnity. Nak tahu siapa, boleh klik link ini. Mungkin anda juga boleh dapatkan ilham daripada dekorasi di rumah mereka ni.

Oh ya, kalau anda nak tahu, pekerja di Unity Kitchen ni 100% dari Malaysia dalam industri kabinet ni. Semua kerja mereka memang smooth habis. Love betul. Kalau anda tengok video-video di atas tu tadi, anda dah boleh tahu dah cara kerja mereka macam mana. Sangat puas hati!

Ha alang-alang nak tambah perabot di rumah tu anda boleh je dapatkan di Unity Kitchen. Anda boleh dapatkan Kerusi Urut OGAWA Mysofa bernilai RM5,999 secara percuma dengan pembelian kabinet RM18,000 ke atas atau percuma Kerusi Urut OGAWA iMelody bernilai RM9,899 dengan pembelian kabinet RM28,000 ke atas!

Jangan ditunggu lagi, jom booking sekarang! Sampai 31 Disember ni je tau. Cepat sebelum jadual ditempah sepenuhnya!

Diharapkan, perkongsian ini dapat membantu anda ada idea untuk menghias rumah supaya nampak lebih cantik dan tersusun. Bila susun atur ruang tamu yang cantik, kita sendiri pun berpuas hati. Tak pandai susun tak mengapa, Unity Kitchen ada untuk anda!


Dituduh Gila ‘Jantan’, Ashira Tak Melatah

Beberapa bulan lalu, penyanyi Ashira Aziz berkata dia kini sedang bahagia mengenali lelaki bernama Fairul Ezuan.

Ashira mengakui lelaki itu adalah ‘crush’ pertama ketika waktu muda dahulu dan mereka bertemu semula serta mengatakan kehadiran lelaki itu membuatkan dirinya kembali ceria.

Baru-baru ini, perkongsian Ashira di aplikasi TikTok menjadi perhatian ramai yang tidak dapat menahan ketawa apabila dituduh ‘gila jantan’ oleh sesetengah pihak.

Meskipun dituduh sedemikian, namun Ashira dilihat tidak mudah melatah malah sempat membuat lawak dengan teman lelakinya mengenai perkara tersebut.

“Abang E (panggilan Ezuan) ceritanya begini, ada orang cakap saya gila ‘menjantan’. Jadi, saya gila atau mereka yang gila?,” kata Ashira.

Perkongsian Ashira itu mendapat pelbagai reaksi daripada netizen yang terhibur dengan soalan lucu diajukan oleh penyanyi itu buat kekasihnya.

Sebelum ini, Ashira berkata dia belum terfikir untuk kembali mendirikan rumah tangga apatah lagi dia masih trauma selepas dua kali gagal dalam perkahwinan.

Terdahulu, Ashira berkahwin dengan penyanyi Bad Indigo pada 11 Mac 2021 namun mengumumkan penceraian pada Jun lalu.